Хусусий тадбиркорлик Касби туманидаги "Ўдалиев Меҳриддин Полвон" масъулияти чекланган жамияти шу йилдан фаолият кўрсата бошлаган. Янги корхонада гўшт етиштиришга асосий эътибор қаратилган. Тадбиркорлик субъекти харидорларга - туяқуш, қуён ва ўрдак гўштини таклиф қилмоқчи. Асосийси, айни пайтд\nМ.ЖЎРАЕВ / 25.06.2019\nТашаббус-2019 Президент соврини учун юртимиз тадбиркорлари, фермерлари ва ҳунармандлари ўртасида ўтказилган "Ташаббус-2019" кўрик-танловининг ҳал қилувчи босқичи якунланди. Уч кун давом этган тадбир натижаларига кўра 5 асосий йўналишда энг яхшилар аниқланди. Шу муносабат билан пойтахтимиздаги муҳ\nМирзоҳид ЖЎРАЕВ / 21.06.2019\nТашаббус, кўмак ва самара Катта ҳаётга қадам кўяркан, ўқиб касб қилгани ёки тайинли ҳунар эгаллагани ҳар бир ёшга жуда қўл келади. Асосийси, ўз йўлини топишда қийналмайди. Шу билан бир қаторда ишнинг кўзини билса, уддабурон бўлса ошиғи олчи. Ахир булар муфаққиятли тадбиркорнинг муҳим сифатлари �\nАзамат ЎРИНБОЕВ, Шукрулло ЛУТФУЛЛАЕВ / 21.06.2019\nБожхона ислоҳоти ва самара Божхона органлари фаолияти самарадорлигини баҳолашда, албатта, ташқи иқтисодий фаолият иштирокчисининг товарлар ва транспорт воситаларини божхона расмийлаштирувидан ўтказишга сарфлаган вақти муҳим аҳамиятга эга. Агар жараёнга кўп вақт талаб этилса, билиш керакки, с\nМ.ШУҲРАТОВ / 18.06.2019\nТадбир АҚШнинг "ГМРФ Интернатионал" компанияси вакилларидан иборат делагация бизнес - ташриф билан вилоятимизда меҳмон бўлиб турибди. 3 кунга мўлжалланган ташрифнинг илк кунида делегация аъзолари вилоят ҳокими Зафар Рўзиев қабулида бўлишди.\nМ.ШУҲРАТОВ / 14.06.2019\nЕнгил саноат Қашқадарё республикада энг кўп пахта хом ашёси етиштирувчи ҳудуд саналиши билан бирга уни чуқур қайта ишлаш салмоғи бўйича ҳам илғорлаб бораяпти. Сўнгги вақтда воҳамизда ишлаб чиқарилган пахта толасининг катта қисми ишлов бериш мақсадида айнан вилоятдаги текстиль саноати корхон�\nЖаҳонгир БОЙМУРОДОВ, Мирзоҳид ЖЎРАЕВ / 14.06.2019\nХабарингиз бор, бироз аввал Қарши шаҳрида Президент соврини учун "Ташаббус-2019" кўрик-танловининг вилоят босқичи бўлиб ўтганди. Мазкур нуфузли тадбирда "Саноат соҳасида йилнинг энг яхши тадбиркори", "Хизмат кўрсатиш соҳасида йилнинг энг яхши тадбиркори", "Йилнинг энг яхши фермери", "Йилнинг энг яхши\nНЕГА ҲАММА ҲАМ ТАДБИРКОР БЎЛОЛМАЯПТИ?\nМирзоҳид ЖЎРАЕВ / 14.06.2019\nМатбуот анжумани Айни пайтга қадар вилоятимизда "Ҳар бир оила - тадбиркор" дастури доирасида аҳолига жами 450 миллиард сўм миқдорида кредитлар ажратилган. Биргина жорий йилнинг ўтган даврида ҳудуддаги тижорат банклари томонидан шу йўналишдаги 23 мингдан ортиқ лойиҳага 374 миллиард сўм кредит мабла�\nМирзоҳид ЖЎРАЕВ / 11.06.2019\nМ.ЖЎРАЕВ / 07.06.2019\nҚашқадарё ва дунё Заминимизда униб-ўсадиган мевалар тотли ва витаминларга бой, экологик безарардир. Пишиб етилдими, уларга ҳатто хориждан ҳам шу заҳоти харидор топилади. Ҳам юртимиз аҳолиси, ҳам чет элликларни ушбу ажойиб ноз-неъматлардан бирдек баҳраманд қилишда шубҳасиз соҳибкор боғбонларими\nЖаҳонгир БОЙМУРОДОВ / 07.06.2019\nҚурилиш индустрияси Маълумки, бозорни пухта ўрганиб иш кўрган, харидоргир ва рақобатбардош маҳсулотлар ишлаб чиқаришни йўлга қўйган тадбиркор асло ютқазмайди. Ғузор туманидаги "Солиҳа Муслима файз" корхонаси фаолияти бунга яққол мисол бўла олади.\nҚашқадарё ва дунё Статистика маълумотларига кўра, 2019 йил январь-апрель ойларида вилоятнинг ташқи савдо айланмаси 510,5 миллион АҚШ долларини ташкил этган. Ўтган йилнинг шу даврига нисбатан ўсиш 2,4 марта кўп. Ҳақиқатан ҳам йирик рақам бу. Аммо маҳсулдорлик нима ҳисобига юқори бўлди? Бу бошқа масала. �\nБ.МАХМАДАЛИЕВ, М.ШУҲРАТОВ / 07.06.2019\nИслоҳот қирралари Ёхуд ички ва ташқи бозорни маҳаллий маҳсулот билан таъминлаш мумкин(ми?)... Ўзбекистон қимматбаҳо металл - олтин ишлаб чиқариш бўйича дунё мамлакатлари орасида етакчилардан бири саналиши ҳеч кимга сир эмас. Стратегик муҳим ушбу хомашёни асосан экспортга йўллаётганимиз ҳам ро\nИқтисодиёт Яқин вақт ичида вилоятимизда янги юқори технологик маҳсулот - чиллер (марказлаштирилган иситиш ва совутиш тизими) ишлаб чиқариш ўзлаштирилади. Янги барпо этилажак қувват истеъмол бозорини йилига 100 дона тайёр маҳсулот билан мунтазам таъминлаш имкониятига эга бўлади.\nТашаббус-2019 Тадбиркор ишига холис баҳони қандай бериш мумкин? Албатта, муайян давр мобайнида ўз фаолиятида инновациялар, илм-фаннинг илғор ютуқларини қай даражада қўллай олгани, истеъмол бозорида нақадар мустаҳкам ўрин эгаллаганига қараб. Бизнесини доим шу ёндашув асосида ташкил этувчи ишбилар\nМирзоҳид ЖЎРАЕВ / 28.05.2019\nТашаббус ва имконият Аёл киши рўзғордан бўш вақтида даромадли фаолият билан банд бўлгани яхши, албатта. Шу орқали оила бюджетига ҳам қўшимча фойда келади. Аҳамиятлиси, бугун бирор тайинли жойда ишлаб, турмуши фаровонлигига ҳисса қўшиш истагидаги хотин-қизлар кўп. Бекор ўтиришни ўзига эп билмайди\nМ.ШУҲРАТОВ / 24.05.2019\nЕнгил саноат Мубораклик тадбиркор Ботир Қаров ташкил этган ихчам тикув-трикотаж корхонаси истеъмол бозорига 20 дан ошиқ турдаги кийим-кечаклар ва бошқа тикувчилик маҳсулотлари таклиф этаяпти.\nЁшлар тадбиркорлиги Ўтган йили "Ёшлар - келажагимиз" давлат дастури доирасида Шаҳрисабз шаҳрида 26 нафар ёш тадбиркорнинг истиқболли лойиҳалари молиялаштирилиб, уларга жами 2 миллиард 200 миллион сўмдан ортиқ имтиёзли кредитлар тақдим этилган.\nМ.ЖЎРАЕВ / 17.05.2019\nТашаббус-2019 Тадбиркор, фермер ва ҳунармандлар ўртасида Президент соврини учун ўтказилаётган "Ташаббус-2019" кўрик-танловининг илк - шаҳар ва туман босқичи ўз ниҳоясига етди.\nМ.ШУҲРАТОВ / 17.05.2019\nСаноат Саноат кириб бормаган ҳудудни тўла ривожланган деб бўлмайди, чунки айнан шу соҳа иқтисодий ўсиш суръатига жиддий таъсир кўрсатади. Замонавий технологияга таянган саноат қувватлари кўп бўлса, рақобатбардош истеъмол товарлари ишлаб чиқариш кўлами ошиб, четдан маҳсулот олиб келиш камаяди.


Йирик солиқ тўловчилар кодексда акс эттирилади | NORMA.UZ\nСолиқ кодексига ўзгартиришлар ва қўшимчаларни ўз ичига олган иккита лойиҳа ҚҲТБТ порталида жойлаштирилди.\nБиринчи лойиҳа йирик солиқ тўловчилар таърифини ўз ичига олган. Лойиҳага кўра бу якка тартибдаги солиқ маъмуриятчилиги таъсири доирасига тушадиган алоҳида тоифадаги юридик шахслар. Молия вазирлиги ва ДСҚ йирик солиқ тўловчилар аниқланадиган мезонларни белгилайди.\nЙирик солиқ тўловчиларга солиқ солиш тартибини танлаш ёки ўзгартириш ҳуқуқи тақдим қилинмайди, улар бўйича солиқ маъмуриятчилиги алоҳида амалга оширилади. Уларнинг солиқ ҳисоботи улар ҳисобга қўйилган жойи бўйича ҳудудий ДСБларига юборилади.\nЭслатиб ўтамиз, Президентнинг 18.07.2017 йилдаги ПФ-5116-сон Фармонига асосан йирик солиқ тўловчилар бўйича солиқ маъмуриятчилиги функциялари Қорақалпоғистон, вилоятлар ва Тошкент шаҳар ДСБлари томонидан амалга оширилади.\nЙирик солиқ тўловчилар жумласига киритилган ва якка тартибдаги солиқ маъмуриятчилиги таъсири доирасига тушадиган компаниялар бу ҳақда тегишли қарор қабул қилинган кундан бошлаб 5 кун ичида ҳисобга қўйилган жойи бўйича ҳудудий ДСБлари томонидан хабардор қилинади (шу жумладан солиқ тўловчининг шахсий кабинети орқали).\nИккинчи лойиҳа СК 84-моддасига қўшимчани кўзда тутади. Таклиф этилаётган тузатишга кўра, Интернет тармоғи миллий сегментининг домен номлари тизимини белгилайдиган орган солиқ органларига домен номлари маъмурлари тўғрисидаги ахборотдан фойдаланиш имкониятини тақдим этади. Бу тегишли маълумотлар базасига уланиш учун дастурий воситалар тақдим этиш воситасида амалга оширилади.\nШу тариқа, электрон тижорат соҳасида солиқ назорати механизмини жорий этиш режалаштирилмоқда.\nСолиқ ва молия органлари раҳбарларига устама ва жарималар миқдори тасдиқланди


08:28, 30.12.2019 // 51201\n«Дарё» колумнисти Нурбек Алимов «Жаҳон адабиётининг энг буюк асарлари» рукни доирасида машҳур бадиий асарларни таҳлил қилишда давом этади. Бу ҳафта у Фрэнсис Скотт Фицжеральднинг «Буюк Гэтсби» романи ҳақида ҳикоя қилади.\nФрэнсис Фицжеральд билан илк бора унинг «Бенжамин Батоннинг сирли тарихи» ҳикояси орқали танишганман. Албатта, бу ном сизга Брэд Питт ижросидаги машҳур Голливуд фильмини эслатиши мумкин, аммо бу аввало Фицжеральд қаламига мансуб ҳикоя.\nТўғрисини айтсам, мен ҳеч қачон ўзимга «менга ёқадиган энг зўр роман» деган саволни бериб кўрмаганман. Ушбу таҳлилни ёзишим жараёнида амин бўлдимки, ҳозир айнан шу роман мен учун жуда қадрли. Талабалик давримда китобни ўқигач, Леонардо ди Каприо ижросидаги фильмни орзиқиб кута бошладим. Моҳир актёр, мен кутгандай, ролини жуда кучли ижро этди. Шу фильмдан бошлаб у менинг энг севимли актёримга айланди. Бугун эса фильм ҳақида эмас «Буюк Гэтсби» роман ҳақида сўз юритамиз.\n«Буюк Гэтсби» – америкалик ёзувчи Фрэнсис Скотт Фицжеральднинг романи. Роман 1925 йил 10 апрелда дунё юзини кўрган бўлиб, Америка адабиётида «Жаз асри» деб номланган даврнинг типик намунасидир. Фицжеральд романни ёзишни Нью-Йоркда бошлаган ва Парижда нашр этган.\nУшбу асоси детектив ва фожиали сюжетга эга бўлган севги ҳикояси бўлмиш романнинг воқеалари Нью-Йорк яқинида, Лонг-Айленднинг «олтин қирғоғ»ида жойлашган бой виллалардан бирида бошланади.\nХХ асрнинг 20-йилларида, Биринчи жаҳон урушидаги даҳшатларидан сўнг Америка жамияти мисли кўрилмаган гуллаб-яшнаш даврига киради. Бу даврда АҚШ иқтисодиёти жадал ривожланади. Шу билан бирга, алкогол ичимликларига қўйилган тақиқ кўплаб бутлегерларни миллионерга айлантиради ва уюшган жиноятчиликнинг ривожланишига муҳим туртки бўлади. Бойлар ва уларнинг жозибали ҳаётига қойил қолган ҳолда асарда Фицжеральд ўша даврдаги Американинг чексиз материализми ва маънавий инқирозини шубҳа остига олади.\n«Буюк Гэтсби» Бродвей театрларида саҳналаштирилган ва у асосида Голливудда фильм олинган бўлса-да, асар ёзувчи ҳаёт пайтда машҳур бўлмади – китоб 24 минг нусхада сотилди холос. Бироқ Фицжеральд вафотидан кўп ўтмай роман қайта нашр этилди ва бу ғайриоддий қизиқиш тўлқинини келтириб чиқарди. Китобнинг миллий миқёсда машҳур бўлишида романнинг 150 минг нусхаси фронтга, Америка аскарларига юборилгани ҳам муҳим роль ўйнади. Ўшандан бери дунё бўйлаб бу асар 25 миллиондан ортиқ нусхада сотилди.\nКейинги ўн йилликларда роман дунёнинг кўплаб инглиз тилида сўзлашадиган мамлакатларида ўрта мактабларда ва университет адабиёт дарсликларида ўқиш дастурга киритилди.\n1998 йилда роман Modern Library нашриёти талқинига кўра ХХ асрнинг 100 та энг яхши инглиз тилидаги романлари рўйхатида 2-ўринни эгаллади.\nРоман ўтган аср 20 йилларининг «Америка орзуси» – жаз, «қуруқ қонун» ва гангстерлар даври ҳақида. Бу вақтда Америкадаги жонли ҳаёт чироқлари айниқса ёрқин нур соча бошлаган эди.\nБуюк Гэтсби – Фрэнсис Фицжеральд библиографиясининг дурдонаси. Ушбу китоб асосида Леонардо ди Каприо бош ролда ўйнаган фильм суратга олинди. Фильм катта шуҳрат қозонди. Чунки у янада кўпроқ шуҳрат қозонган китобга асосланган эди.\nКитоб қаҳрамони Жей Гэтсби ўзининг «Америка орзуси»га интилмоқда. Аммо ҳамма нарса у хоҳлаганича кетавермайди. Унга чинакам бахт келтириши мумкин бўлган нарса ҳақиқий фожиага айланади. Жей босиб ўтган узоқ ва машаққатли йўл, унинг йўлидаги барча тўсиқларга қарамай, даҳшатли йиқилишга олиб келади. Чунки ҳар биримиз севгини хоҳлаймиз – ҳақиқий, соф ва оташин севгини. Бу истак эса инсоннинг бошқа интилишларни йўқ қилиши мумкин...\n«Буюк Гэтсби» классика ҳисобланади, чунки нашр этилганидан саксон йилдан кўпроқ вақт ўтган бўлса-да, у ҳанузгача мукаммал ёзилган романлардан биридир. Аслида у ҳеч қачон бугунчалик актуал бўлмаган: 20-йиллардаги чексиз зиёфатлар муҳити, жаз даври, тақиқлар… Китоб 2016 йилдан олдинги йиллардаги Ўзбекистон элитаси ҳақида жуда кўп нарсаларни эслатади; иккаласида ҳам деярли ҳеч ким ёмон хатоларни ҳисобга олмайди, бу зиёфат абадий давом этадиган ва ҳеч ким унинг ҳисобини тўлашга мажбур бўлмайдиганга ўхшайди. Афсуски, бу икки солиштирувнинг кейинги хулосаси ҳам бир ҳил: биламизки, олтин парда ортида ҳақиқатан ҳам чексиз ёлғон ва коррупция ётган эди.\n1924 йилда Франция Ривиерасида «Буюк Гэтсби»ни ёзиб тугатганидан сўнг Фрэнсис Скотт Фицжеральд асар эпилогида ёзишича, у муҳарририга «Мен АҚШдаги энг яхши романни ёздим» деб айтган экан. У нафақат буюк асарни, балки ўзининг улкан истеъдоди билан ўзини ўзи яратган Америка афсонасининг рамзи ва мукаммал тимсолига айланган Буюк Гэтсби шаклини яратди. У Лонг-Айленддан муҳташам қаср сотиб олган сирли Жей Гэтсби исмли йигит эди.\nУни ҳеч ким танимасди, у ҳақда жуда кўп қарама-қарши миш-мишлар тарқалар, унинг келиб чиқиши ҳақида юзлаб тахминлар юрар эди: немис айғоқчиси, олибсотар, алкоголь контрабандачиси, қотил, шаҳзода, мафия аскари, Биринчи жаҳон уруши қаҳрамонидан тортиб иблиснинг амакиваччасигача. Аммо «Буюк Гэтсби»даги энг муҳим нарса бу эмас. Асар бош қаҳрамонларидан бири камтарин брокер Ник Каррауэйга кўра, у ҳеч қачон отасининг маслаҳатини унутмаган – бошқаларни уларни танимасдан туриб ҳукм қилишга шошилмаслик. Айнан шу нарса асарнинг энг кучли постулатларидан биридир.\nБиз Никнинг нигоҳи ва бошқалар айтган гаплари орқали аста-секинлик билан барча жумбоқларни аниқлаймиз, охир-оқибат асар бизга бошида сирли миллионер бўлиб кўринган, ҳар оқшом кўрфаз бўйлаб сайлгоҳнинг ям-яшил нурини томоша қилишга қизиқувчи Гэтсбининг асл қиёфасини очиб беради. Унинг уйи яқинида бир замонлар у севган қиз Дейзи ва унинг эри, бой оилада туғилиши сабаблигина бой ва имтиёзга эга бўлган шафқатсиз, ирқчи ва жоҳил Том яшайди. Асарни иккинчи марта қайта ўқиётганимда ундан завқланиб, «Буюк Гэтсби» персонажларини бизнинг замонга қандай мослаштириш мумкинлигини тасаввур қила олмадим. Бош қаҳрамон бизни даврда нима қилган бўлар эди? У бойлигини тақиқланган алкоголь савдоси ўрнига Россияга мева-сабзавот чиқариш йўли билан топармиди ёки бирорта ишлаб чиқаришни монопол қилиб олиш орқалими? Унинг душмани Том, у ким бўлар эди? Ҳокимми ёки депутат? Қандай бўлмасин, Буюк Гэтсбини қайта-қайта ўқиш ва уни кашф этиш керак.\nРоманда ХХ аср 20-йилларнинг контексти, одамларининг дунёқараши ва ҳашаматлар жуда яхши тасвирланган. Унда сиз бой ва энг қудратли бўлсангиз, энг севимли одам бўлишингиз ва хоҳлаган нарсага эга бўлишингиз мумкин. Роман ҳақида салбий танқидни шакллантиришга ҳаракат қилиш деярли мумкин эмас менимча.\nФрэнсис Фицжеральд бу китоб орқали адабиётни санъат даражасига олиб чиқди. Санъат – бу ерда – қийин ва чигал воқеани осон ўқиладиган қилиб ёзишга эриша олиш қобилиятида. Бу аслида ҳар бир ижодкор эга бўлиши керак бўлган фазилатдир. Фицжеральд бунга яққол мисол бўла олади. Роман Гэтсбининг ажойиб мулоҳазалари, содда кўриниши, сирли харизмасини ўз ичига олади. Мен асардаги ҳар бир белги, ҳар бир туйғуни ҳис этаман, гўё Гэтсбининг ҳар бир базмида иштирок этаман, рақсга тушаман ва Дейзига муҳаббати туфайли азоб чекаман. Мен соҳилдаги яшил чироқларни кўрдим, сайр қилдим, Гэтсби атрофидаги юзаки жамият ундан нафратланишидан нафратландим. Бу классика! Ноёб ва тенгсиз. Ажойиб роман, жуда нозик, шунчалик ҳиссиётларга бойки, у юрагингни алғов-далғов қилади ва из қолдириб кетади.\nМен адабиёт, санъат борасида мутаҳхассис эмасман. Лекин бу асар менга қандай таъсир қилганини биламан ва ҳар бир саҳифада Фицжеральд нималарга эришганини сўз билан ёзишга ҳаракат қиламан. «Буюк Гэтсби»ни ўқишни тавсия қилмайман, уни ўқишни талаб қиламан! Бу жуда кенг қамровли роман эмас, уни осонгина ўқиш мумкин. Унда рамзий белгилар ва кундалик тафсилотларга тўла тавсифий услуб орқали Фицжеральд ўтган асрнинг 20-йиллари Америка элитаси муҳитини қайта яратади. Роман 1922 йилда, айниқса Биринчи жаҳон урушидан кейин Европанинг ярмини қарздор қилиб, капиталнинг энг катта ҳаракати ривожланган мамлакат бўлган АҚШ учун иқтисодий юксалиш даврида юз беради. Шафқатсизликлар шароитида роман қаҳрамонларининг баъзилари бошқаларга қараганда бойроқ, бунда мерос туфайли бойиган одамлар, банкда ёки катта миқдордаги пул ҳаракатланадиган қонуний бизнесда ишлаш орқали бойиб кетганлар ҳам бор. Ушбу икки дунёнинг қарама-қаршилиги асарни ўқиган сари равшанлашиб боради. Асардаги бугуни билан яшовчи жамият сизни завқлантиради, бу жамият пул туфайли беқарор бўлса ҳам.\nКлассикнинг сўзларига кўра, чинакам ўқитувчилар қийин нарсаларни оддий кўринишга келтириб тушинтиришга қодир. Хулоса қиладиган бўлсак, у Фицжеральд томонидан қисқа ва мафтункор романда моҳирона мужассамланган қадимги муҳаббат, тушкунлик, хиёнат, жиноятчилик, иккиюзламачилик ва сон-саноқсиз миш-мишлар ҳақида ҳикоя қилади.\n«Буюк Гэтсби»нинг насри бенуқсон, моҳирона, пейзажларни аниқ ва интенсив динамика билан тасвирлаган. Мен ўқиган энг яхши китоблардан бири. Мен бу китобни барчага тавсия қиламан ва аминманки, улар бу романни ўқиганларидан кейин ҳам Гэтсби ва унинг «шериги» Ник Карруэйни маъюс табассум билан эслайди.\nТўсатдан кимнидир қоралашни истасангиз, эсда тутингки, дунёдаги ҳамма одамлар сиз эга бўлган афзалликларга эга эмас;\nМен қиз кўрганимдан жуда хурсандман. Худо у тентакроқ бўлиб ўсишига ижозат берсин, чунки бизнинг жамиятимизда аёл учун энг яхши нарса аҳмоқроқ бўлишдир;\nОдам билан у ўлганида эмас, тириклигида дўст бўлиш жуда муҳим. Ўлганлар учун дўстлик ҳеч нарса эмас;\nБу ҳаётда ё овчисиз, ё ўлжа;\nУлар бепарво жонзотлар эдилар... улар буюмларни ва одамлар тақдирини синдириб ташлар, кейин қочиб ўз пули ортига бекинарди.\n- Фицжеральд дўсти Пэркинсга романнинг қўлёзмасини юборишга ваъда берган мактубида Эрнест Хемингуэй исмли ёш ёзувчини эслайди.\n1924 йил 10 октябрдаги хатдан:\nМен сизга дунёда Эрнест Хемингуэй исмли бир йигит борлигини, у Парижда истиқомат қилаётганини (ўзи америкалик бўлса ҳам) ва келажакда машҳур бўлиб кетишини хабар қилиш учун ёзяпман.\nФицжеральдга асар «Буюк Гэтсби» деб номланиши ёқмаган, у асарни аввал «Ахлат ва миллионерлар» ёки «Олтин шляпали Гэтсби» деб номламоқчи бўлган;\n- «Гэтсби» учун ёзувчи 1923 йилда 3 939 доллар ва нашрдан кейин яна 1 981 доллар пул олган. Шу билан бирга, Фицжеральднинг романга бўлган ёндашуви шу қадар жиддий эдики, у китоб нашр этилиши кечиктирилиши мумкинлиги сабабли романни давом эттиришга розилик бериш учун таклиф қилинган 10 минг доллардан воз кечган;\n- Ёзувчининг қабридаги сўзлар шу асардан олинган:\nШундай қилиб, биз олдинга сузиб боришга ҳаракат қиламиз, оқим билан курашамиз ва лекин у барибир зарба бериб, кичик кемаларимизни ўтмишга қайтаради.


8 ой аввал 1294 Абдулазиз Мўмин\nҲаё улуғ исломий фазилат бўлиб, фахр-ифтихор этиладиган хулқдир. Пайғамбар алайҳиссаломга ҳаё борасида ҳам тенг келадиган бирор кимса топилмайди. У зотнинг ҳаёларига ўхшаш ҳаё инсон зотининг ҳеч бирида учрамайди.\nҲаё – комил ҳаёт эгасида юз берадиган ҳолатдир. Ибн Дақиқул Ийд: «Ҳаё – айб саналган нарса туфайли хавотирга тушганда юз берадиган ўзгариш ва синиқликдир», деган таърифни келтиради. Ҳаё киши юзида пайдо бўладиган мулойимликдир. Яъни номаъқул бир ишни қилиб қўйганда ички ҳолатнинг ташқарида зоҳир бўлишидир. Ҳаё сифати билан Қуръон ва суннатда Аллоҳ таоло сифатланган. Бунда тарк этиш маъноси назарда тутилади.\n«Кўз юмиш» деганда луғатда қовоқни ёпилиш даражасигача тушириш тушунилади. Истилоҳда: «Инсон табиатан ўзи ёқтирмаган нарсани билмасликка олишидир», дейилган. Пайғамбар соллаллоҳу алайҳи васаллам ўта ҳаёли, айбларни беркитиш ва кўрмаганга олиш борасида тенгсиз эдилар. Бу ҳақда Аллоҳ таоло шундай марҳамат қилади: «Эй иймон келтирганлар! Набийнинг уйларига кирманг. Магар таомга изн берилганда, унинг пишишига мунтазир бўлмайдиган бўлиб (киринг). Лекин чақирилсангиз, киринг-да, таомни еб бўлишингиз билан тарқалиб кетинг. Албатта, бундай қилишингиз Набийга озор берур. У эса сизлардан ҳаё қиладир. Аллоҳ ҳақ(ни айтиш)дан ҳаё қилмайдир». Яъни Аллоҳ таоло ҳақни юзага чиқариш ва пайғамбарининг қалбидаги яширин сирларни баён қилишдан ҳаё қилмайди.\nИмом Бухорий ва бошқалар Абу Саъид Худрийдан ривоят қиладилар: «Расулуллоҳнинг ҳаёлари чимилдиқдаги келинчакникидан ҳам кучлироқ эди. Бир нарсани ёқтирмасалар, юзларидан билар эдик. У зотнинг терилари латиф ва зоҳирлари юмшоқ эди, ҳаё қилганлари ва олийжанобликлари туфайли ҳеч кимга ёқмайдиган муомала қилмас эдилар».\nИмом Абу Довуд Оиша розияллоҳу анҳодан ривоят қилади: «Расулуллоҳга кимдир томонидан ёқмайдиган нарса (хабари) келса: «Фалончига нима бўлдики, бундай дейди», демасдилар. Лекин: «Қавмларга нима бўлдики, бундай дейдилар ёки қиладилар» деб ундан қайтарар, аммо қилувчисининг номини айтмас эдилар». Яъни бирлик эмас, кўплик шаклида мурожаат қилиб, шахсан айбламас эдилар.\nИмом Абу Довуд Анас розияллоҳу анҳудан ривоят қилади: «Набий соллаллоҳу алайҳи васалламнинг ҳузурларига бир киши кирди. Унда (заъфаронга ўхшаш хушбўйликдан қолган) сариқ из бор эди. Ўзига ҳеч нарса демадилар. Ҳеч кимга ёқтирмаган нарсасини айтиб мурожаат қилмас эдилар. У чиққач: «Унга айтсангизлар, анавини ювиб ташласа», дедилар. Бошқа ривоятда «уни кетказса» дейилган. Расулуллоҳ алайҳиссалом эркак кишида аёлларга хос зийнат ва безак аломати бўлишини ёқтирмасдилар.\nИмом Термизийнинг «Сунан»и ва «Шамоил»ида Оиша розияллоҳу анҳодан ривоят қилинади: «Набий соллаллоҳу алайҳи васаллам ҳаёсиз, ўзини бешарм кўрсатувчи ва бозорларда бақириб юрувчи бўлмаганлар. Ёмонликка ёмонлик билан жавоб қайтармас, лекин афв этар ва кечирар эдилар». У зот Аллоҳ таолонинг «Сен ёмонликни гўзал нарса ила даф қил» деган сўзига кўра ёмонликка ёмонлик қайтармас, ёмонлик қилганга фақат яхшилик қилар, ёмонликни қалбдан ўчириб юборар ва унинг эгасига нисбатан асло кек-адоват сақламас эдилар. Аллоҳ таолонинг «Бас, уларни афв эт ва (айбларини) ўтиб юбор. Албатта, Аллоҳ яхшилик қилувчиларни севар» деган сўзига асосан бировга тегишли ҳақ бўлмаса, катта ва кичик гуноҳларни кечиб юборар эдилар.\nИмом Термизий Оиша розияллоҳу анҳодан: «Ҳеч қачон Расулуллоҳнинг фаржларини кўрмаганман», деган ривоятни келтиради. Бундан у икки зотнинг ҳам комил ҳаё эгалари бўлишгани маълум бўлади. Шуни алоҳида таъкидлаш керакки, Оиша онамиз ҳаёни мусаффоликда беназир зот Пайғамбаримиздан ўрганганлар. Бошқа ривоятда: «Мен у зотнинг авратини кўрмаганман, у зот мендан кўрмаганлар», дейилган.\nИмом Ғаззолийнинг «Иҳёу улумид-дин» китобида «У зот ҳаё қилганидан бирор кишининг юзига тик қараб турмас, ўзларига ёқмаган нарсани айтишга мажбур бўлсалар, ишора билан айтар эдилар» деб келтирилган. Шундай экан, ҳаё пайғамбарларнинг ажралмас ва доимий сифатларидан биридир. У зотлар олиб борган ваъз-насиҳатлар ва ташвиқотларда ҳаё сифати билан хулқланиш муҳим ўрин тутган. Ҳаёси йўқ кимса маънавият ва одоб-ахлоқдан бутунлай маҳрум деб қаралган.\nИмом Бухорий Абу Масъуд Уқба ибн Амр Ансорий розияллоҳу анҳудан ривоят қилади: «Набий соллаллоҳу алайҳи васаллам: «Агар ҳаё қилмасанг, истаганингни қилавер» деган ҳикмат одамларга етказилган пайғамбарликнинг биринчи каломидир», – дедилар. Бунинг маъноси шуки, агар бир ишни қилмоқчи бўлсанг, ўша иш Аллоҳ таоло ва одамлар наздида хижолатга қўймайдиган бўлса, бемалол қилавер. Аксинча бўлса, тийил. Имом Нававий айтганидек, бу ҳадиси шариф Ислом динининг мадори бўлган ҳадислардандир. Ундаги «истаганингни қилавер» деган сўз таҳдид учун айтилган бўлиб, рухсат учун эмас. Бу Аллоҳ таолонинг «Нимани хоҳласангиз қилаверинг. Албатта, У Зот нима қилаётганингизни кўриб тургувчидир» деган сўзига ўхшайди.\nХулоса шуки, инсон тийилиши зарур ёки қилиши нодуруст ўринларда ҳаёли бўлиши яхши, вожибни ёки суннатни тарк қилишга олиб борадиган ҳолатларда уялиш эса ёмон ҳисобланади.\nҲаё Пайғамбаримизнинг гўзал сифатлари ва чиройли хулқларидан биридир. Чунки у зотнинг барча сифатлари туғма ва табиий эди. Ҳаё билан хулқланиш барча оқиллар ва ҳукамолар наздида яхши деб маъқулланган фитратий зарурий сифатдир. Шунингдек, ҳаё иймони бутлик, кўплаб одоблар мавжудлиги, савия юқорилиги ва ярашмайдиган тубан ва бачкана ишлардан юксакда туришнинг аломатидир.


АҚШ президенти махсус вакили: ИШИД жангарилари сони 19-25 минггача камайиб кетди\n23:19 / 10.06.2016\nИроқ ва Сурияда хунрезлик қилаётган ИШИД террорчилик гуруҳи жангарилари сони камайишда давом этмоқда ва ўз назоратида бўлган ҳудудларни йўқотмоқда. Бу ҳақда 10 июнда АҚШ президентининг халқаро аксилтеррорчилик коалициясидаги махсус вакили Брет Макгурк Оқ уйдаги брифингда маълум қилди.\n"Бизнинг ҳисоб-китобларга кўра, ИШИД жангарилари сони ҳозирда 19-25 минг кишини ташкил қилмоқда", деб айтди Макгурк ва бир йил аввал уларнинг сони 35 мингдан кўпроқ бўлганини эслатиб ўтди. Шу бир йил ичида жангарилар Ироқда назорат қилган ҳудудларининг 50 фоизини, Сурияда эса 30 фоизини йўқотган. Макгурк ИШИД стратегик муҳим ҳудудлар, жумладан Суриянинг Туркия билан чегарасидаги ҳудудларни қўлдан чиқараётганини таъкидлаб ўтди.\nМакгурк "ИШИД жангариларининг руҳи тушаётгани" ва улар ўз пойтахтлари Раққа, Мосул ва бир қатор йирик аҳоли пунктларини йўқотишлари мумкинлиги ҳақида гапира бошлашганини айтиб ўтди.\nСуриядан олинган хабарларга кўра, Сурия ҳукумат қўшинлари Россия авиацияси кўмагида Раққа йўналишида ҳужумларни давом эттирмоқда. АҚШ эса ўз саъй-ҳаракатларни суриялик араб ва курд тузилмалари томонидан Туркия чегараси яқинидаги Манбижада ўтказилаётган операцияга қаратмоқда.


Daily Archive: Iyul 11, 2019\nвилоятимизда Халқаро Олимпия кунига бағишлаб “Халқ сайли” спорт мусобақалари бўлиб ўтди “Сайил” сўзининг маъно оттенкалари кенг. “Ўзбек тилининг изоҳли луғати”да бу сўзга “сайр, пиёда юриш, кезиш; катта ва тантанали сайр-томошалар; сайр-томоша...\n*Конференция Ўзбекистон Журналистлари ижодий уюшмаси вилоят бўлимининг навбатдаги конференцияси бўлиб ўтди. Унда уюшма вилоят бўлими томонидан 2018 ҳамда 2019 йилнинг биринчи ярмида амалга амалга оширилган ишлар ҳақидаги ҳисобот, шунингдек тафтиш комиссиясининг...


Президент сирни очди «Янги пойтахт» қурилади 21-09-2021, 13:56 | Zamin.uz\nПрезидент сирни очди: «Янги пойтахт» қурилади\nТошкент шаҳрида қурилишлар камайтирилиб, пойтахт яшил ҳудудга айлантирилади. Бу ҳақда Президент Шавкат Мирзиёев 31 август, сешанба куни «Янги Ўзбекистон» боғи ва Мустақиллик монументининг тантанали очилиш маросимида гапирди, дея хабар бермоқда «Дарё».\n«Секин-секин Тошкентдан Тошкент вилоятига қараб кетяпмиз. Баҳаво жойларга қараб кетяпмиз. Сизларга анчадан бери ўйлаб юрган бир сирни очмоқчиман: биз аста-секин «Янги Тошкент»ни қурамиз. Лекин янги баҳаво жойда бўлади. Бу томонга қараб, мана шу одамларимизни ўргатиб, катта лойиҳа устида анчадан бери ишлаяпмиз. Буни 2-3 ойларда халқимизга кўрсатамиз.\nКўпларингиз ўйлашларингиз мумкин, нима учун бу Тошкентдан узоқ жойда деб? Тошкентда энди қурилиш қилмаймиз, Тошкентни яшил ҳудудга, одамлар дам оладиган жойга айлантирамиз.\nОхирги 4-5 йил ичида Тошкентда жуда катта қурилишлар қилдик, энди қурилишлар Тошкент вилоятига ўтказилади. Бўстонлиқ тумани билан келажакда мана шу уйғунликда, иложи борича ҳамма янги қурилишларимизни Тошкент вилоятида халқимиз билан бамаслаҳат қиламиз, ҳар бир ғиштни халқимиз билан бамаслаҳат қўямиз. Мана шуни ҳамма билиши керак», — деди Шавкат Мирзиёев. “Замин” янгиликларини “Youtube”да кузатиб боринг\nЯнгиликлар » Жамият » Президент сирни очди: «Янги пойтахт» қурилади


Биз сиёсатга фақат сайловлардагина таъсир ўтказа оламиз! — Sof.uz\nЖАҲОН 11,571,722 6,542,709 537,045\nБаҳодирхон Элибоев 14.11 09:54 241 Колумнистлар\nКеча Фарғонада сайловолди тарғиботининг мантиқий давоми бўлмиш ОАВ ходимлари билан учрашув бўлиб ўтди. Камина ҳам MA-News Agency вакили сифатида хабар топиб бордим.\nАввало, мени ҳайратга солган 1-2 та масалаларни айтиб ўтсам:\n5 та партия вакиллари билан савол-жавоб қилинди. Партияларнинг вилоятдаги раҳбарлари билан эмас, қайтараман аъзолари билан. Бу табиийки, ҳайратланарли. Нега?! Нега Фарғона вилоятдаги раҳбарлари билан эмас, уларнинг вакиллари билан савол-жавоб бўлди?\nКейинги қизиқ ҳолат, журналистларимиз қайси байроқ остида ҳаракат қилаётганликларидир. Айрим блогерларимиз ва журналистларимиз партияларнинг рамзий ленталарини тақиб олишгани бўлди.\nМенинг назаримда, журналист қайсидир партиянинг тамсилчиси бўлиши керак эмас. Акс ҳолда у ўз аудиториясини холисликдан чалғитиб қўяди. Қайсидир партия билан PR масаласида келишиши журналистикада бор гап. Лекин қайсидир Партия номидан гапириши ростдан мен учун тушунарсиз ҳолдир.\nЯна бир ҳолат - регламент масаласи бўлди. Мен ҳар бир партия вакилига ажратилган вақтга эътибор бердим. Уларнинг ичида энг оз вақт гапиргани ЎзЛиДеП вакили бўлди. Ундан кейин ЭкоПартия вакили турибди. Яъни бу икки Партия вакиллари қолган 3 та вакилдан кам гапирдилар. Ҳолбуки, ҳар бир спикерга 3 дақиқадан вақт ажратилган эди. Вакилларнинг гапиришлари ёзиб олинган.\nФурсатдан фойдаланиб, айрим журналист ҳамкасбларга айтар сўзим, бошқа журналистларда ҳам савол борлигини инобатга олиш керак. Битта масалани ушлаб олиб 4-5 марта шу мавзуни қайтариш билан ҳам вақт ютқазилади, ҳам бошқа савол берувчи коллегаларга ҳурматсизлик бўлади. Яъни саволларни фақат мен берей дейиш керак эмас. Пресс-конференция қоидалари бор. Сиз ўзингиз суҳбатлашмаяпсиз улар билан.\nВақт оз қолаётганини ҳисобга олиб 2 та Партияга савол беролдим, холос. Улар қуйидагилар\nХДП вакилига cаволим: — Сизларнинг Тошкентдаги етакчингиз Улуғбек Иноятов Тошкентда 5 кишилик оиланинг боқувчиси 1 киши бўлса, 2,5 млн сўм бир ойга етади деб айтди. Тошкентдаги бошқа бир ХДП фаоли эса талабалар стипендияси 400 минг эканига ишора қилиб, "400 минг сўм картошкага етади, холос" деганди. Сизнингча, Фарғонада 5 кишилик оила учун 1 ойлик харажат қанча сўм бўлиши мумкин?\nУзЛиДеП вакилига: — Сиз мажоритар сайлов тизимидан пропорционал сайлов тизимига ўтиш тарафдори эканликларингизни айтдингиз. Келгуси 5 йилда шу тизимга ўтиш учун қадамлар қўймоқчисизлар. Бу Сизларда номзодлар етишмовчилигидан келиб чиқдими? Бунда фуқаролар эмас, ҳудудлар учун курашиладими? Мисол учун Олтиариқ тумани ЛиДеПга, Риштон ХДПга, Бағдод Миллий Тикланишга дегандекми?\nАйтиш керакки, ХДП вакили аниқ бир суммани айтмади, бу эҳтиёждан келиб чиқади деб жавоб берди. УзЛиДеП вакили эса ушбу саволга тайёр эмаслигини, кейинги сафар борсам, албатта жавоб беришини билдирди.\nАйримлар учун эслатма, Ўзбекистонимиз мажоритар сайлов тизимини тан олади. Яъни, кўпчилик овоз ҳал қилиш усулини маъқуллаганмиз. Бу ҳақда келгусида албатта ёзиб тушунтираман.\nМени ўқийдиганларга қайтаришдан чарчамайман: биз сиёсатга сайловлардагина таъсир ўтказа оламиз. Бугун сайловларга, номзодларга бефарқ бўлсак, кейинги 5 йил биз "сайлаган" одамларимиз биз учун қонун чиқарадилар. Ҳисобингизни олинг. Кейин нега уларнинг кучи йўқ деб гапириб юманг.\n4.07 12:37 9007\n4.07 12:51 5125\n3.07 16:03 2319\n4.07 13:01 1721\n3.07 16:21 1418\nБугун, 11:36 16 Жаҳон\nБугун, 11:07 239 Иқтисод\nБугун, 11:05 156\nБугун, 11:00 176 Жаҳон\nБугун, 10:57 43


POS-ТЕРМИНАЛЛАР ОРҚАЛИ КОММУНАЛ ХИЗМАТЛАР УЧУН ТЎЛОВЛАР ТИЗИМИ ИШЛАБ ЧИҚИЛДИ Uzcard\nБундай тўлов тизими истеъмолчи учун бир қатор ноқулайликлар туғдирган. Масалан, хонадонда тўланмаганлик учун электр энергияси ўчирилган бўлса, инспектор Online картадан пул ечиб олганидан кейин ҳам хонадонда яшовчилар тўланганлик ҳақида квитанцияни бевосита компания идорасида кўрсатишлари талаб этилган, шундан кейингина оператор хонадонга электр энергиясини улаган.\nUzcard да ишлаб чиқилган янги IQFront комплекс ечими пулни коммунал хизматлари инспекторларнинг мобил терминалларидан коммунал хизмат биллинг тизимига бевосита ва бир зумда ўтказиш учун мўлжалланган. Бундай ечим тўловлардаги кечикишларни бартараф этиш ва коммунал хизматни пул истеъмолчининг ҳисобварақасига тушиши биланоқ ишга тушириш имконини беради. Устига-устак, энди, мобил POS-терминаллар ёрдамида тўловларга янги ёндашув туфайли истеъмолчи коммунал инспекторнинг бир келишида бирдан бир неча коммунал хизмат тури учун тўловни амалга ошириши мумкин. Ҳозирда POS-терминаллар ёрдамида истеъмолчиларда табиий газ, сувсоз ва электр энергияси учун тўлаш имконияти бор. Ахлатни олиб кетиш (Махсустранс) ва иссиқ сув (Тошиссиққуввати) каби хизматлар ушбу ташкилотларнинг биллинг тизимларининг тайёр бўлишига кўра ёқтирилади.\nUzcard да IQFront комплекс ечимини ишлаб чиқиш ва созлаш бўйича катта ишлар қилинган, ва ҳозирда банк ходимлари ва коммунал хизмати инспекторлари томонида хизмат кўрсатилаётган мобил терминалларнинг дастурий таъминотини янгилаш амалга оширилмоқда. Бу шунингдек чекда истеъмолчининг ҳисобварақасидаги ҳолат тўғрисидаги маълумотни, унинг картасидаги баланс ва х.к.ларни чиқариш имконини беради. Ҳозирги пайтда биринчи босқичда шу каби POS-терминалларнинг 2500 таси коммунал хизматлари тўловлари учун IQFront тизимига уланмоқда.


Шанба эрталаб жони узилган Абдулла Орипов тошкентликлар коммунист-мозор деб айтадиган Чиғатой қабристонига дафн қилинишини Eltuz.com манбалари тасдиқлади:\n“Шоир жасади солинган темир тобут душанба кечқурунги тўққизларга бориб америкадан етиб келиши кутилмоқда. Учоқ кечикмаса дафн маросими сешанба куни бўлади. Шавкат Миромонович, Ҳайриддин Султонов каби раҳбарлар келади деб йўллар асфалт қилинди¸ деворлар оқланди”, дейди манба.\nМанбаларга кўра, шанба ва якшанба кунлари ўлик жўнатишга мутасадди ташкилотларнинг ишламаслиги майитнинг Ўзбекистонга юборилишини пайсалга солган.\nАйни манбанинг айтишича, муваққат президент доҳил ўзбек расмийлари имзо чеккан расмий таъзия душанба куни телевидения орқали эшиттирилади.\nШоирнинг Дўрмондаги уйига чодир қуришди\n“Қора лола” шоирга сўнг маскан ҳозирламоқда\nШоирни Чиғатой қабристонига кўмиш тадориги Тошкентдаги “Қора лола” дафн хизматлари бюроси зиммасига юклатилгани айтилди.\nҚабристони маъмурияти, “Қора лола” дафн хизматлари бюроси ва Тошкентдаги Фуқароларга хизмат кўрсатиш бошқармаси расмийларининг нашримизга тасдиқлашича шоир учун қабристон марказидан жой ажратилган:\n“Коммунист мозор деган гап совет пайти ўликларни духовой оркестр билан кўмган пайтда чиққан. Аслида бу қадимдан машҳур қабристон. У ерда Амир Олимхоннинг авлодлари кўмилган, дейишади. Қанча катта амалдорлар қўйилган. Бу ерга ҳукумат қарорисиз кўмилиб бўлмайди. Бу муаммо совет замонида ҳам бор эди. Шароф Рашидов раҳбар бўлган пайтида биринчи бўлиб “Чёрный тюльпан” бюросининг ўша даврдаги Расулов, деган раҳбарини қамаган эди. Кеййин тақдирни қарангки Шароф Рашидовнинг рафиқасини чиғатойга қўйиш проблема бўлган”, дейди манба.\nЧиғатой мозорида Ўзбекистонни биринчи президенти Йўлдош Охунбобоев, рассом Ўрол Тансиқбоев, ëзувчи Абдулла Қаххор ва қўшиқчи Ботир Зокировга қўйилган ҳайкаллар бор.\ndata-title="Абдулла Орипов Чиғатой мозорига кўмилади" data-description="Шанба эрталаб жони узилган Абдулла Орипов тошкентликлар коммунист-мозор деб айтадиган Чиғатой қабристонига дафн қилинишини Eltuz.com манбалари тасдиқлади: "Шоир жасади солинган ..." data-image="https://eltuz.com/wp-content/uploads/2016/11/14958367_704693766362127_1635741958_n.jpg" data-url="https://eltuz.com/kundalik/197679/" data-services="facebook,odnoklassniki,twitter,telegram" data-counter="ig">\nБританиянинг Times газетаси, Истамбулдаги қонли воқеаларни таҳлил қиларкан, жиҳодчилар сафидаги марказий осиёликларга эътибор қаратди. Турк нашрлари, жумладан ҳужумчининг Марказий Осиё ...


Танловга: Ислом.узга соғинчли салом...\nАссалому алайкум азизим, меҳрибоним, устозим ислом.уз. Яхшимисан? Сенсираганимга ҳайрон ва хафа бўлма. Сизламоқчи эдим, аммо, қандайдир, мендан узоқлашиб кетаётгандек туюлдинг. Шунинг учун ўзимга яқин олиб сенсираяпман. Лекин, бир нарсани билки, сенсирашим сенга нисбатан беҳурматлик қилганимдан эмас, аксинча, сени ўзимга бениҳоя яқин олганимдан. Мени тўғри тушунасан деган умиддаман.\nМуҳтарам ислом.уз! Ташкил топганингга ҳам ўн йил тўлибди. Эсингдами, тўрт ёшлигингда танишган эдик. Мана, ҳаш-паш дегунча орадан олти йил ўтиб кетибди. Ҳа, сен билан танишганимга олти йилдан ошди. Аммо сенга янада яқинроқ бўла бошлаганимга бир йил бўлай деб қолди. Эътибор бераётган бўлсанг, сенда илк мақолам эълон қилинган кунни назарда тутяпман. Шу муддат ичида сен менинг қалбимдан жой олдинг. Ҳа, ҳа, ишонавер, жой олдинг. Сен нафақат менинг қалбимга, балки, оила аъзоларимнинг қалбларига, хонадонимизга, қариндош-уруғларимизнинг қалбига маърифат зиёсини олиб кирдинг. Мақолаларим сенинг бағрингдан жой олган турли сайтларда чиқа бошлаган кундан бери мен ўзимда ўзгача бир ҳолатни ҳис қиламан. Менимча, бу илм ва таржима лаззати бўлса керак. Тағин билмадим.\nБиласанми, мен сен туфайли жуда кўп нарсаларга эришдим ва эришмоқдаман. “Нима экан ўша нарсалар?” деяпсанми?\nСен туфайли дунёга бошқача кўз билан қарай бошладим. Сен туфайли кўплаб Устозлар билан танишдим, уларнинг назарларига тушдим, таъбир жоиз бўлса, меҳрларини қозондим ҳамда илмларидан баҳраманд бўлиш имконига эга бўлдим. Сен туфайли жуда кўп дўстлар орттирдим. Сен туфайли кўплаб ўқувчиларга эга бўлдим. Сен билан дўстлашишдан мақсадим мухлис орттириб, кўплаб мол-дунёга эга бўлиш эмасди. Балки, Аллоҳнинг розилигини топиш, ўз илмимни янада ошириш, билганларимни бошқаларга ҳам илиниш, халқимизнинг маърифатли бўлишида озгина бўлса ҳам ҳисса қўшиш эди. Алҳамдулиллаҳ, ўйлаган ниятларимга аста-секин эришяпман. Кўпчиликка тўғри йўлни топишларида сен орқали имкон қадар ёрдам беряпман.\nМисол учун бир ўқувчи оиласининг исломий маърифатдан анча узоқ эканлигини, уйида намоз ўқишга оила аъзолари рухсат бермаётганини айтиб зорланиб қолди. Шунда мен сийрат.уз сайтидаги Абдуллоҳ ибн Ҳузофа розияллоҳу анҳу ҳақидаги мақоладан фойдаланиб уни саботли бўлишга, оила аъзолари билан муомалани чиройли қилиб, танлаган йўлидан адашмасликка чақирдим. Алҳамдулиллаҳ, ҳаракатларим зое кетмади. Мақолани ўқигандан кейин анча саботли, сабрли бўлиб, ўзига келиб қолди.\nБир ўқувчи “Нега чақалоқ етти кунлик бўлганда сочи олинади?” деб берган саволига бунинг суннат эканлигини айтдим ҳамда тиб.ислом.уз сайтида эълон қилинган Германиядаги мусулмон оилада чақалоқ билан боғлиқ ажойиб воқеани сўзлаб бердим.\nИслом оламида бўлаётган турли воқеалар, анжуманлар ҳақида инфо.ислом.уз сайти орқали воқиф бўладиган бўлдим.\nАвваллари мени ҳеч ким танимас, бировнинг мен билан иши йўқ эди. Сенинг бағрингдаги сайтларда мақолаларим чиқа бошлагач, таниш-билишлар кўпайиб кетди. Кимдир ихлос ва пок ният билан, яна кимдир бошқа мақсадларда менга яқинлашадиган бўлди. Майли, яқинлашишсин, гарчи мен яқинлашишга лойиқ инсон бўлмасамда, сенинг хизматинг туфайли шундай бўляпти. Ахир ўзинг ҳамма жойда мени мақтайверганингдан кейин қадим-қадимдан илмга чанқоқ халқимиз жон-жон деб яқин бўлишга, баҳра олишга интиладида. Бунинг ҳеч бир ёмон жойи йўқ-ку, тўғрими?\nСен туфайли юртимизнинг кўзга кўринган уламолари, жумладан, Шайх Муҳаммад Содиқ Муҳаммад Юсуф ҳазратларидан дуо олиш бахтига мушарраф бўлдим. Нафақат мен, балки, мени тарбия қилган, илм-маърифатга ошно бўлишимда беқиёс хизматлар кўрсатган ота-онам ва оила аъзоларимнинг ҳақларига алоҳида дуолар қилиниши, аввало, Аллоҳнинг фазли, қолаверса, ота-онамдаги илмга, дин хизматига бўлган интилиш ва ихлос, ва албатта, сен туфайлидир.\nКўпдан бери адашиб, билмасдан минбарда ҳар хил гапларни ҳадис деб айтиб юрган эдим. Аммо, ҳадис.ислом.уз сайтидаги уйдирма ҳадисларга оид мақолани ўқидиму, ўшандан буён ўйлаб ҳадис айтадиган бўлдим.\nАллоҳнинг бандаларига берадиган неъматлари орасидаги каромат неъматини ўз кўзим билан Қуръон.уз сайтида эълон қилинган ғаройиб қори ҳақидаги мақолада кўрдим.\nСен туфайли бир қанча забардаст олимларимиздан манбалар билан ишлашни ўрганмоқдаман. Масалага қандай ёндошишни ўрганмоқдаман.\nСен туфайли Анвар Аҳмад домла билан, Абу Муслим билан, Ҳамидуллоҳ Беруний домла билан, ва бошқа кўплаб домлалар билан танишиш ва улардан кўпроқ маърифат ҳосил қилиш бахтига сазовор бўляпман.\nСен туфайли аввалдан таниш бўлган бир қатор устозларим, жумладан, Муҳаммад Аюб домла билан, Мубашшир Аҳмад домла билан, Абдулазим домла билан, Зуфар домла билан, ҳам устозларим, ҳам курсдошларим бўлмиш Ҳасанхон Яҳё Абдулмажид қори ака ҳамда Ҳусайнхон Яҳё Абдулмажид қори акалар билан бир сафда туриб хизмат қилишга мушарраф бўлдим. Мен яна бу ерда номларини келтирмаган кўплаб устозлар ва сенда қўним топган сайтларнинг ҳаётимдаги фойдаларини санаб саноғига ета олмайман.\nАлбатта, сен фақат мен илм ва иймон лаззатини ҳис қилишим, дунёга теранроқ назар ташлайдиган бўлишим, кўплаб узтозлар ва аҳли илмлар билан танишиб, уларга яқин бўлишим учунгина ташкил қилинмагансан. Ахир дунёда қанча-қанча мусулмонлар бор. Улар ҳам сендан кўп-кўп фойда олаётганларидан хабарим бор. Жумладан, Россия, Корея, Қозоғистон, ва хатто, Америкдаги ўзбеклар ва бошқа миллатдаги мусулмонлар ҳам сен орқали илм-маърифатдан бохабар бўлаётганлари, ўзларига керакли шаръий масалага қониқарли жавоб олаётганлари таъриф қилиб бўлмас неъматдир.\nАзизим ислом.уз! Мен сени Аллоҳ розилиги учун яхши кўраман. Оила аъзоларим ҳам сени яхши кўришади. Ҳамма сени Аллоҳ розилиги учун яхши кўришига шубҳам йўқ. Аллоҳдан сенга маваффақият тилайман. Аллоҳдан сени ўз паноҳида асрашини сўрайман. Хизматинг, фаолиятинг Қиёмат кунига қадар давом этишини сўрайман.\nҲаётим мазмуни ислом.уз! Юқоридаги гапларимнинг бари қалбимдаги сенга айтмоқчи бўлганларимнинг бир қисми, холос. Ичимда сенга айтадиган гапларим анчагина эди. Аммо уларни ошкора айта олмайман. Сир бўла қолсин. Эҳтимол, иккиламиз ёлғиз қолсак, ўшанда айтарман. Мактубимни очиб ўқиганингдан сўнг ота-онамнинг, менинг ва оила аъзоларимнинг ҳақларига дуо қиласан деган умиддаман. Яна бир баракотли ва файзли ўн ёшинг билан чин қалбимдан қутлайман. Салом билан сени соғиниб қолувчи шогирдинг, сирдошинг, хизматкоринг Нозимжон.\nТанловга: “Ислом.уз ҳақида шеър”\nИлмни ўрганмоқ фарз эрур, эй дўст, Ўткинчи ҳислар..\nТанловга: Islom.uz порталига бағишланган мухаммас\nЭй биродар, ҳамиша сен islom.uz ни излагил, Жону ..\nТанловга: Ихтилофларга қарши, соф эътиқод тарғиботчиси Ислом.уз\nЎтган асрнинг сўнги ўн йиллигида дунёнинг ҳам сиёс..\nТанловга: Биз сенга ишонамиз Ислом.уз!\nРасулуллоҳ солаллоҳу алайҳи васаллам вафот этганла..\nТанловга: Ислом.уз га...\nАссалому алайкум мен учун қадрдон бўлиб қолган ази..


Ҳали Ўзбекистон аҳли қалбида Оқтўбада ҳалок бўлган 52 нафар юртдошимизнинг мотами оғриғи сусаймай туриб, марҳумлар шаънини ҳақорат қилган Фарғона вилояти ҳокимини тўғрисида гап кетганда шундай саволни ўртага ташлаш адолатсизлик бўлмаса керак.\nБутун интернет бўйлаб тарқалиб кетган бу ҳақоратларнинг ҳаммасига тўхталиб ўтиш шарт эмас. Аммо шундай жиҳатлари борки, айтсанг тилинг, айтмасанг дилинг куяди.\nАввало, ҳокимнинг вилоят миқёсида бўлиб ўтган видеоселекторда айтган гаплари давлат раҳбариятининг мазкур фожеа муносабати билан кўрган ва кўраётган чора-тадбирларига жуда улкан соя бўлиб тушди.\nЭнди бутун халқ ҳукуматнинг бу чора-тадбирларини миннат ўрнида қабул қилмаслигига ким кафолат беради?\nАзадор оилаларга берилган бор-йўғи 80 миллион сўм (тошлоқлик ҳар бир марҳумга минг доллардан ҳам тўғри келмайди) ҳомийлик ёрдамини бутун бошли вилоят ҳокими миннат қилиб турганидан кейин яна нима деб ўйлаш мумкин?!\nЯна “таъна қилаётганим йўқ”, деяётганига ўласизми. Таъна, миннат бўлмаса, нима бу гаплар?!\nЯхшиям чўнтагидан бермаган. Акс ҳолда қолган халқни ҳам ўлмаганига пушаймон едириб, терисини тириклайин шилиб олармиди бу ҳоким.\nБошқа томондан, “ҳоким менинг одамим” деб уларнинг нуфузини кўтаришга ҳаракат қилаётган президентнинг ишончига берилган зарба эмасми бу?\nҲоким тириклайин оловда ёнган 16 нафар тошлоқликка эмас, улар ўлгани учун “айбдор қилиниши” эҳтимолидан фол очиб, “бечора участка нозири”га ачиняпти.\n“Ёзса ёзаверсин”, деяпти ҳоким матбуотдан, жамоатчиликнинг фикридан қўрқмаслигини билдириб.\nБу гаплари билан шунчалик оғзи шалоқлигига қарамай, яна уни шу пайтгача мансабида ушлаб турган президентга орқа қиляптими?\nАслида давлат раҳбарининг орқасига урилган ханжар эмасми бу?\nҲокимнинг ҳақоратларини эшитиб, бир вақтлар Андижон воқеалари ҳақида гапирган ëзувчи Хуршид Дўстмуҳаммад исён қатнашчиларини “шўрванинг кир кўпиклари”, дея атагани ёдга тушади.\nҲар ҳолда Хуршид Дўстмуҳаммад депутат ëзувчи эди. Халқимиз бу “эркалик”ни уни севгани учун кўтара оларди.\nЛекин иш қидириб, рўзғор ташвишида ўзга юртларга отланган чоғида тириклайин ёниб кетган ҳамюртларига ҳатто ўлимидан кейин ҳам бир оғиз яхши сўзини раво кўрмаган валломатнинг ҳақоратларини халқимиз кечирармикин?\nҚолаверса, азадор халқнинг ярасига туз сепган бу ҳокимнинг ўз мансабида қолиш-қолмаслик масаласи халқ давлатга эмас, давлат халққа хизмат қилиши кераклигини айтаётган давлат раҳбари учун ҳам бир имтиҳон кабидир.\ndata-title="Шу ҳоким ҳам одамми?" data-description="Ҳали Ўзбекистон аҳли қалбида Оқтўбада ҳалок бўлган 52 нафар юртдошимизнинг мотами оғриғи сусаймай туриб, марҳумлар шаънини ҳақорат қилган Фарғона ..." data-image="https://eltuz.com/wp-content/uploads/2017/10/rasm2883.jpg" data-url="https://eltuz.com/kozqarash/202451/" data-services="facebook,odnoklassniki,twitter,telegram" data-counter="ig">\nЭркин Комилов: “Қ… борми Тошкентда?”\nЎзбекистон Халқ артисти Эркин Комиловнинг ўзи билан содир бўлган воқеани айта туриб, Тошкентга вилоятдан келаётганларни уят гап билан сўкканини ...\n“Эрк” фаоли Юсуф Рўзимуродов озод этилди\n19 йиллик тутқунликдан кейин “Эрк” демократик партияси фаоли 54 ёшли журналист Юсуф Рўзимуродов 22 февраль куни Чирчиқ қамоқхонасидан озод ...


Транспорт воситаларидан фойдаланиш қоидаларини бузиш (МЖТКнинг 125-моддаси 1-қисми).\nХавфсизлик камаридан фойдаланиш қоидаларини унутдингизми – жаримани ЭКИҲнинг 1/2 миқдорида тўланг. Мотоцикл ва мопедлар ҳайдовчилари ҳам мотошлемлардан фойдаланмаганлик учун шунча тўлашади.\nТранспорт воситасини бошқариш вақтида ҳайдовчиларнинг телефондан фойдаланиши (МЖТКнинг 128-1-моддаси).\nРулда кетаётганда телефондан фойдаланишни ёқтирасизми – 3 ЭКИҲ миқдоридаги жаримага тайёр туринг. Худди шундай ҳуқуқбузарликни такрорлаганингиз учун нафақат 4 ЭКИҲ тўлайсиз, балки транспорт воситасини бошқариш ҳуқуқидан 6 ойгача маҳрум этиласиз.\nТранспорт воситалари ҳайдовчиларининг белгиланган ҳаракат тезлигини ошириб юбориши (МЖТКнинг 1283-моддаси 3–5-қисмлари).\n«Ўпкасини қўлтиқлаган» ҳайдовчилар ҳаракат тезлигини оширгани учун 9 ЭКИҲ тўлашади.\nТакрорий шошқалоқлик улар учун 15 ЭКИҲ тўлашга ёки транспорт воситасини бошқариш ҳуқуқидан 1 йил муддатга маҳрум этилишга сабаб бўлади.\nҲаракат тезлигини бир йил давомида уч марта ошириб юборсангиз – транспорт воситасини бошқариш ҳуқуқидан 2 йил муддатга маҳрум қилиниб, 25 ЭКИҲ жарима тўлайсиз.\nТранспорт воситаларини маст ҳолда бошқариш (МЖТКнинг 131-моддаси).\nРулга алкоголли ичимликдан, гиёҳванд модда таъсиридан ёки ўзгача тарзда маст ҳолда ўтирдингизми – транспорт воситасини бошқариш ҳуқуқидан 1 йилу 6 ойдан 3 йилгача муддатга маҳрум қилиниб, 25 ЭКИҲ жарима тўлашга мажбур бўласиз.\nХудди шундай ҳуқуқбузарлик транспорт воситаларини бошқариш ҳуқуқи бўлмаган шахс томонидан содир этилган бўлса – 40 ЭКИҲ жарима ёки 15 сутка муддатга маъмурий қамоққа олиш жазоси қўлланилади.\nТранспорт воситасини маст одамга бошқаришни топшириш уни бошқариш ҳуқуқидан 2 йилдан 3 йилгача муддатга маҳрум қилиб, 25 ЭКИҲ жарима тўланишига сабаб бўлади.\nТранспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши (МЖТКнинг 133-моддаси).\nЙўл ҳаракати қоидаларини бузиб, жабрланувчига енгил тан жароҳати ёки анча миқдорда (яъни 5 ЭКИҲдан кўп) моддий зарар етказсангиз – 5 дан 7 ЭКИҲгача ёки транспорт воситаларини бошқариш ҳуқуқидан 1 йилдан 3 йилгача муддатга маҳрум этиласиз.\nҲайдовчиларнинг йўл ҳаракати қоидаларини бузиши транспорт воситаларининг ёки бошқа мол-мулкнинг шикастланишига олиб келиши (МЖТКнинг 134-моддаси). Йўл ҳаракати қоидаларини бузиб, транспорт воситалари ёки бошқа мол-мулк шикастланишини юзага келтирсангиз, лекин анча миқдорда моддий зарар етказмасангиз – 2 дан 4 ЭКИҲгача жарима ёки транспорт воситасини бошқариш ҳуқуқидан 6 ойдан 1 йилгача муддатга маҳрум этиласиз.\nЙўл ҳаракати қоидаларида назарда тутилган ҳужжатлари бўлмаган шахсларнинг транспорт воситаларини бошқариши (МЖТКнинг 135-моддаси).\nТранспорт воситаларини тегишли ҳужжатларсиз бошқарганлик учун жарима – 1 ЭКИҲ миқдорида.\nТранспорт воситаларини бошқариш ҳуқуқи бўлмаган шахсларнинг шу воситаларни бошқариши, худди шунингдек бошқариш ҳуқуқи бўлмаган шахсга транспорт воситаларини бошқаришнинг топширилиши учун жарима – 5 ЭКИҲ миқдорида.\nТранспорт воситаларини бошқариш ҳуқуқидан маҳрум этилган шахсларнинг бундай воситаларни бошқариши 10 ЭКИҲ миқдорида жарима солишга сабаб бўлади.\nТранспорт воситалари ҳайдовчиларининг ва йўл ҳаракати бошқа иштирокчиларининг мастлиги ёки маст эмаслигини аниқлаш учун текширувдан ўтишдан бўйин товлаши (МЖТКнинг 136-моддаси 1-қисми).\nТекширувдан ўтишдан бўйин товлаганлик учун транспорт воситасини бошқариш ҳуқуқидан 1 йилу 6 ойдан 3 йилгача муддатга маҳрум қилиниб, 15 ЭКИҲ миқдорида жарима солинади.\nҲужжат Қонун ҳужжатлари маълумотлари миллий базасида (lex.uz) эълон қилинган ва 23.10.2018 йилдан кучга кирди.


“Supermokh Cup 2016”. 2-кун. “Бунёдкор-2002”дан навбатдаги ғалаба\n13 декабрь, 2016, 15:16\nМалайзия пойтахти Куала-Лумпур шаҳрида ўтказилаётган “Supermokh Cup 2016” турнирининг иккинчи кун учрашувлари бўлиб ўтди. Бу ҳақда клуб расмий сайти хабар бермоқда.\nСергей Чигодаев ва Акмал Рисқуллаев бошчилигидаги “Бунёдкор-2002” жамоаси 2-турда Япониянинг “Сёнан Бельмаре” клуби билан куч синашди ва 1:0 ҳисобида ғалаб қозонди. Ғалаба келтирган ягона гол муаллифи Жасур Жалолиддинов бўлди.\nШу тариқа, U-14 жамоамиз кейинги босқич масаласини деярли ҳал қилди. Эртанги рақибимиз Португалиянинг “Спортинг” жамоаси бўлади. Ушбу учрашув орқали гуруҳ ғолиби номига ойдинлик киритилади.\n2004 йилда туғилган футболчилар ўртасидаги баҳслар ҳам қизиқарли курашларга бой ўтмоқда. Миркамол Қосимов ва Тимур Бобохонов шогирдлари бугун Жанубий Австралия терма жамоаси билан беллашди. Голларга бой ўтган учрашувда, афсуски тарбияланувчиларимиз 2:4 ҳисобида имкониятни бой бериб қўйишди. Жамоамиз голлари Дилмуҳаммад Гиноятов ва Азизбек Маҳамаджонов томонидан киритилди. Ушбу ёш тоифасида ҳам учинчи тур учрашуви Лисабоннинг “Спортинг” клубига қарши ўтказилади.


Нотариусларга мурожаатларни қайд этиш тартиби ўзгартирилди – nuqtai nazar\n26.10.2020 Расмий1 256\n«Нотариат тўғрисида»ги Қонун ва Президентнинг 13.04.2018 йилдаги “Ўзбекистон Республикаси Адлия вазирлиги фаолиятини янада такомиллаштиришга доир ташкилий чора-тадбирлар тўғрисида” ПҚ-3666-сон қарорига мувофиқ қуйидаги ўзгартиришлар киритилмоқда.\nАниқлаштирилишича, жисмоний ва юридик шахслар нотариал идораларга бевосита келиб ёки телефон орқали, ёзма ёхуд электрон шаклда, шу жумладан Ягона интерактив давлат хизматлари портали орқали мурожаат қилишдан ташқари, энди «E-notarius.uz» ахборот портали орқали мурожаат қилишлари мумкин.\nМурожаатлар нотариус ходимлари томонидан «Нотариус” автоматлаштирилган ахборот тизими орқали қабул қилинади ва навбатма-навбат қайд этиш электрон рўйхатига қайд қилинади.\nДавлат нотариал идораларининг иш кунлари ва вақти Қорақалпоғистон, вилоятлар ва Тошкент шаҳар адлия бошқармалари томонидан белгиланади. Бунда шанба ва якшанба кунларида ҳам нотариал ҳаракатлар амалга оширилиши назарда тутилади, туман (шаҳар) доирасида фақат битта нотариус фаолият юритадиган ҳоллар бундан мустасно.\nХусусий нотариуслар иш кунлари ва вақтини ўзлари мустақил белгилайдилар, мазкур маълумотлар мажбурий тартибда “Нотариус” тизимига киритилади.\n21-боб “Ахборот-коммуникация технологиялари орқали мурожаат қилиш” киритилмоқда. Унда:\nнавбатга ёзилиш тартиби;\nнотариал ҳаракат расмийлаштирилиши учун зарур бўлган маълумотларни олдиндан жўнатиш, ҳужжатлар лойиҳалари сўрови;\nмурожаатларни кўриб чиқишни рад этиш ҳоллари назарда тутилган.\nАвтоматлаштирилган тизим орқали мурожаат қилувчилар ҳужжатларни электрон рақамли имзо билан тасдиқлашлари керак.\nБуйруқ билан бошқа ўзгартиришлар ҳам назарда тутилган.


Фақиҳларга илм ўргатган самарқандлик Фотима - UzAnalytics\nМуслималар, яъни, мусулмон аёллар эркин таълим олишга, илм-фан билан шуғулланиш имкониятига илгари эга бўлганми ёки ҳозирда бу қандай?\nНе тонгки, бугунги кунда кўплаб мусулмон аёлларининг ўз мамлакатларидаги таълим олиш имкониятлари ўрта асрлардагичалик ҳам эмас.\nИсломнинг илк даврларида Хадичадан (р.а.) то Муҳаммад (с.а.в.) пайғамбарнинг сўнгги аёллари – Оишагача (р.а.) аёллар ислом жамиятида фаол бўлганлар.\nТўғри, аёлларнинг жамоатчилик ишларидаги иштироки йил ўтган сайин эркакларникидан кескин камайиб кетди. Бироқ, ўрта асрлар тарихида шундай қизиқарли номлар борки, бугун улар ҳақида кам ёзилади ва кам биламиз.\nМусулмон оламидаги энг ёрқин олималардан бири Самарқандда туғилган. Унинг исми Фотима ас-Самарқандий бўлиб, машҳур аллома оиласида туғилиб, илм ва тарбия олиб кейинчалик Шомнинг Халаб шаҳри амирининг фақиҳи бўлган олимга турмушга чиққан. Ушбу олим ота ва имом эр айнан Фотиманинг шарофати билан тарихда ном қолдиришди.\nФотима 12 асрда ислом олими Муҳаммад Аҳмад ас-Самарқандий оиласида таваллуд топди. Шаҳардаги мактабда ўғил болаларга дарс берган мударрис қизининг билимга чанқоқлигини кўриб унга ҳам илм ўргатди.\nГарчи аниқ ёзма далиллар сақланмаган бўлсада, вояга етганида Фотима ҳуснихат ва Ҳанафий мазҳаб фиқҳида юксак даражага етгани айтилади. Қуръон ва Ҳадис илмини чуқур эгаллаган Фотима фатво бериш ва фиқҳий масалаларда аввал ўз отасига, кейинчалик эрига ёрдам беради.\nУнинг турмушга чиқишида ҳам куёв томон айнан илмига эътибор қаратган. Аллақачон ўз билими билан ном чиқарган қизнинг уйига келган совчилар отасининг имтиҳонидан ўтиши керак эди. Отаси ўз шогирдларидан бирини танлади ва маҳрига пул ёки бошқа моддий бойлик эмас, балки, китоб беришини сўради.\nФотиманинг отаси ислом ҳуқуқшунослиги бўйича «Туҳфатул фуқаҳо» (تـحـفـةالـفـقـهـاء) номли китоб ёзган. Унинг шогирди Алоуддин ал-Косоний устозининг китобига “Бадои ас Санои фи тартибаш Шарои” BadaiAl-Sana i fiTartibal-Sharai (بدائعالصنائعفيترتيبالشرائع) номли шарҳ ёзган. Бу икки китоб ҳам ҳозиргача сақланган ва иккинчиси Википедиянинг тожикча саҳифаларида қисқача келтирилган.\nАл-Косонийнинг шарҳи Муҳаммад ас-Самарқандийга шунчалик маъқул келдики, у нафақат шогирдининг қизига қўйган совчиларига розилик билдирди, балки, китобига ёзилган шарҳни маҳр ўрнида қабул қилди.\nЎз даврининг буюк фақиҳларидан бўлган ал-Косоний завжаси Фотиманинг маслаҳатларига худди қайнотаси каби мудом қулоқ тутарди.\nРивоятларда айтилишича, бир куни шогирдларидан бири Мавлоно Косонийга мураккаб савол беради ва олим унинг жавобини топишга қийналади. Шунда у уйига бориб жавобни билиб келади. Бундай ҳоллар кўп бўлган. Косоний қийин саволларга жавоб топа олмай қолганида уйига бориб хотинидан сўраб билиб келган.\nДоктор Муҳаммад Ҳошимий ўзининг «Комил муслима» асарида ёзишича, баъзан имом Косонийнинг хатоларга йўл қўйган ҳоллари ҳам бўлган, шунда унинг хатосини Фотима тўғрилаган. Унинг ёзишича, Фотима ас-Самарқандий фатволарини ўз қўли билан мактубга ёзиб берган.\nОлимлар оиласи тақдир тақозоси билан Самарқанддан Шом давлатининг Халаб шаҳрига келади ва бу ерда ал-Косоний фиқҳдан дарс бера бошлайди. Бу пайтда шаҳарни минтақадаги салб урушларида ўз қаҳрамонликлари билан ном қозонган саркарда Салоҳиддин Айюбийнинг яқини, салжуқлардан Нуриддин Занги бошқараётганди. У ўзининг адолатпарварлиги билан ном қозонган. Халқ учун очиқ қабуллар қилар ва унда авом амалдорлар устидан уларнинг кўз олдида амирга арз қиларди. Нуриддин шифохоналар, карвонсаройлар, мактаблар қурдирди. У ўз атрофига уламоларни чорлар, уларнинг ўзига ҳадис ривоят қилишларини севарди. Айни шу сабабдан имом Косоний ва унинг машҳур аёли Халаб амирининг саройига тезда кириб борди. Маълумотларда айтилишича, отасининг ўлими ҳақидаги хабарни эшитгач Фотима Самарқандга қайтишга чоғланади. Шунда амир Нуриддиннинг шахсан ўзи аралашиб уни ва оиласини Халабда қолишга кўндиради.\nМанбаларда ёзилишича, Фотима тарихда илк бор талабаларга (уларнинг аксари эркаклар) муборак Рамазон ойларида оммавий ифтор қилиш анъанасини бошлаб беради. Биринчи ифтор учун у ўзининг қимматбаҳо билагузукларини сотади. Бу анъана узоқ йиллар Сурия ҳудудларида яшаб келди.\nФотима ас-Самарқандий 1185 йил Халаб шаҳрида вафот этади ва шу ерга дафн этилади. Унинг турмуш ўртоғи олти йил мобайнида ҳар жума завжасининг қабрини зиёрат қилди ва сўнгра Иброҳим Ҳалил масжиди олдидаги ушбу қабр ёнидан мангу қўним топди.\nСуриялик олим Муҳаммад Ризо Кахаланинг ёзишича, ислом фиқҳи бўйича бир қанча китоблар Фотиманинг қаламига мансуб. Ўз даврининг юксак фасоҳат ва билим соҳибаси бўлиш билан бирга у китоблар ҳам ёзган, афсуски, улар бугунги кунгача етиб келмаган. Китоблар ва бошқа ёзма манбалар бўлмагач ўрта асрларнинг кучли, мустақил, олиму оқила ва фозила аёли ҳақидаги ривоятлар эл орасида йўқ бўлиб кетди.


«Ҳашар — элга ярашар!» — Ўзбекистон транспорт, йўл ва капитал қурилиш, қурилиш индустрияси ходимлари касаба уюшмаси\n«Ҳашар — элга ярашар!»\nЮртимизда энг улуғ энг азиз байрам Давлатимиз “Жонажон Ўзбекистоним мангу бўл омон!” шиори остида республикамизнинг ҳар бир гўшасида кўтаринки шукуҳда кутилмоқда. Бундан ташқари “Шарқ тароналари ” ХII халқаро мусиқий фестивалига ҳам қизғин тайёргарлик кўрилмоқда Шу муносабат билан юртбошимиз томонидан 2019 йил 17-18 август кунлари умумхалқ ҳашари ўтказилиши белгиланди\nҲашарда бирлашган касаба уюшма қўмитаси бошланғич касаба уюшма ташкилотларининг барча ёшу-кексалари томонидан ҳам бирдек меҳнат қилдилар юрт ободонлиги йўлида ўз ҳиссаларини қўшишда фаол иштирок этишди.\nЗеро, нуронийларимиз бежизга обод уйинг, обод маҳалланг, обод Юртингдир – деб айтишмаган.\n← Previous Previous post: Обод юрт доим фаровондир\nNext → Next post: Ўзбекистон Республикаси мустақиллигининг 28 йиллигига бағишлаб Фарғона вилоят БКУҚ таркибидаги ташкилотлар ходимлари ўртасида “Жонажон Ўзбекистоним, мангу бўл омон!” шиори остида спортнинг 5 та тури бўйича ўтказилган шаҳар Спартакиадаси ўтказилди


Ақмолада йўлда қолиб кетган 100га яқин одам қутқарилди\n23 Январь 2020 15:45\nKÓKSHETAÝ. Kazinform - Ақмолада йўлда қолиб кетган 100га яқин одам қутқарилди, шундан 31 нафари Тожикистон фуқаролари, деб хабар беради Kazinform мухбири ҳудудий ФВДга ҳавола қилиб.\nДепартамент матбуот хизматининг маълум қилишича, йўлда қолиб кетган йўловчилар транспорт воситаларидан чиқарилиб, яқин атрофдаги исиниш марказларига олиб борилмоқда. Бугун Ақкўл тумани ғудудида қорда қолиб кетган икки нафар Тожикистон фуқароси қутқарилган.\n«Ақкўл туман ФВ бўлими ходимлари «Нур-Султан – Щучинск» республика аҳамиятига эга автойўлида қутқарув ишларини олиб борди. Беш нафар одам қутқарилди. Шундан уч нафари қозоғистонлик, икки нафари тожикистонликлар», - деди Ақкўл туман ФВБ бошлиғи вазифасини бажарувчи Аят Сералиев.\nАқмола вилоятида беш суткадан бери экстремал шароит ҳукмрон. Қалин қор ёғиб, бўрон ва яхмалак бўлмоқда. Шаҳарлараро йўллар вақтинча ёпилган.\nҲозирда «Щучье – Нур-Султан», «Нур-Султан-Ерейментау», «Нур-Султан- Қарағанди» йўллари барча турдаги транспорт воситалари учун ёпилган. Соат 11:30дан бошлаб «Екатеринбор-Алмати» (917-1007 км, Жақси кенти – Атбасар шаҳри), «Жақси-Есил-Бузилиқ» (0-82 км, Жақси кенти – Бузилиқ) йўллари ҳаракат учун очилди.\nМуаллиф: Аслан Оспанов\nҚозоғистонда бу йил ёз ва кузда об-ҳаво қандай бўлади\nЯқин уч кунда момақалдироқ бўлади ва ёмғир ёғади\nАпрель ойида ҳаво илиқ ва ёмғирли бўлади - Қазгидромет\nЭртага Туркистон вилоятида кучли шамол эсади\nПрезидент коронавирусни аниқлайдиган тест ишлаб чиққан Қозоғистон олимларини табриклади\nҚР Президенти аниқлаштирилган республика бюджети тўғрисидаги фармонни имзолади\nКоронавирус юқтирганлар ва уйсизлар Европа парламенти биносига жойлаштирилади\nҚозоғистонда яна 32 одамдан коронавирус инфекцияси аниқланди\nЎзбекистонда яна 48 одамдан коронавирус инфекцияси аниқланди\nЎзбекистонда коронавирусга чалинганлар сони 555га етди\nҚозоғистонда 2 нафар Ўзбекистон фуқароси коронавирус юқтирганлиги аниқланди\nҚозоғистон ва Ўзбекистон меҳнат мигрантлари ҳуқуқларини ҳимоя қилиш бўйича келишувга эришди\nТуркистон вилоятида озиқ-овқат маҳсулотларининг максимал нархлари белгиланди


ЎзА - 784 миллиард сўмдан ортиқ инвестициялар ўзлаштирилди\n784 миллиард сўмдан ортиқ инвестициялар ўзлаштирилди\n24.10.2017 09:14 Чоп этиш версияси\nПрезидентимизнинг 2017 йил 19 июндаги “Бизнеснинг қонуний манфаатлари давлат томонидан муҳофаза қилиниши ва тадбиркорлик фаолиятини янада ривожлантириш тизимини тубдан такомиллаштиришга доир чора-тадбирлар тўғрисида”ги фармони бу борада муҳим дастуриламал бўлаётир.\nВилоятда 19 мингдан зиёд кичик бизнес субъекти фаолият юритмоқда. Улар томонидан жорий йилнинг ўтган даврида 784 миллиард сўмдан ортиқ инвестициялар ўзлаштирилди. 113,6 миллион долларлик маҳсулот экспорт қилинди. Жорий йилнинг тўққиз ойида кичик бизнес ва хусусий тадбиркорликнинг ялпи ҳудудий маҳсулотдаги улуши саноат соҳасида 45,7 фоизни, қишлоқ хўжалигида 97,5, қурилишда 92,8, чакана савдода 83,1 фоизни ташкил этди.\nЭътиборли жиҳати, бугунги кунда қишлоқ ҳудудларида ҳам кичик бизнес ва хусусий тадбиркорлик ривожланмоқда.\nТошлоқ туманидаги “Mar Tash spesodejda” масъулияти чекланган жамияти замонавий технологиялар билан жиҳозланган. Корхонада махсус ишчи кийимлари ишлаб чиқарилади. Жорий йилнинг ўтган даврида бу ерда 1 миллиард сўмликдан ортиқ маҳсулот буюртмачиларга етказиб берилди. Айни кунда жамиятда 80 киши меҳнат қилмоқда.\n– Президентимиз раҳнамолигида тадбиркорларга яратилаётган имкониятлардан фойдаланиб, келгусида ишлаб чиқариш ҳажмини янада кенгайтириш ва маҳсулотни экспортга чиқариш ниятидамиз, – дейди жамият раҳбари Аҳмаджон Қўзибоев. – Шу мақсадда янги лойиҳа – бўёқ тармоғини ишга туширишни режалаштирганмиз. Лойиҳа тўлиқ амалга оширилиши билан иш ўринлари сони икки баробар кўпаяди.


00:00 / 14.02.2010 | eski savollar | 4311\nМуҳтарам Шайх хазратлари! Яқинда Ўзбекистон телевиденияси орқали журналист Умида Аҳмедова ва унинг турмуш ўртоғи Олег Карповларнинг "Бокиралик юки" номли фильми хусусидаги муҳокаманинг гувоҳи бўлдим. Бу моҳокама мени www.ислом.уз сайтининг савол-жавоб бўлимига аъзо бўлиб (анчадан бери ният қилиб юрар эдим), бошқа кўп саволларимдан олдин, Сизга ушбу мавзуда мурожаат қилишимга сабаб бўлди. Ушбу ўзбек халқининг миллий-диний қадриятларини камситишга қаратилган фильм Швейцария элчихонаси буюртмасига кўра яратилганлиги айтиб ўтилди. Ушбу хатти-харакатлардан кўзланган асосий мақсад нима, бу билан улар бизнинг диний ва миллий қадриятларимизни таҳқирламаяптиларми? Шу ҳақида тушунча берсангиз, илтимос. Хато, камчиликларим учун олдиндан узр сўрайман.\nУшбу саволингиз учун ташаккур. Чунки бу савол кўпдан бери айтмоқчи бўлиб юрган гапни айтишга сабаб бўлди. Ижозатингиз билан мен масаланинг диний тарафига асосий эътиборни қаратмоқчиман. Ислом душманлари бу илоҳий динга ва мусулмонларга қарши олиб бораётган турли ҳийла найранглар ҳозирда кўпчиликка сир бўлмай қолди. Қонли урушлар, куч ишлатишлар, турли қамаллар, иккиёқлама ўлчовлар ҳам барчага маълум.Жумладан, бу соҳада инсон ҳуқуқлари, санъат, шахсий ҳуррият каби шиорлар ҳам ишга солинмоқда. Бунга севикли пайғамбаримиз Муҳаммад алайҳиссалом ҳақларидаги масхара расмлар ёрқин мисолдир. Ўша расмларни чизганлар ва тарқатганлар инсон ҳуқуқи ҳимоячилари, шахс ва сўз эркинлиги вакиллари ҳисобланадилар. Уларга қарши чиққан бутун бошли бир миллат шахс ва сўз эркинлигини билмайдиган жоҳил, ўрта асрлардан қолган саводсизлар сифатида қораланадилар.Ислом ва мусулмонларга қарши, динимизни қоралаш ва унинг таълмотларини бузиш учун олиб борилаётган фаолиятнинг маккарона услубларидан бири мусулмонлар ичидан динимизга қарши кишиларни топиб, ўшалар орқали иш юритишдир. Муносиб номзод топилади. У муносиб “ҳомийлар” ёрдамида бир “иш” қилади. Мусулмонлар унга қарши чиқади. “Ҳомийлар” ўз номзодларини ҳимоя қилишади. Уни қаҳрамонга айлантиришади. Унга қарши бўлганларни саводсизлик, жоҳиллик, ортда қолганлик ва бошқа айблар билан қораланади. Бунинг мисоллари кўп.Салмон Рушдийни олайлик. У китоб ёзди. Ислом, Қуръон, Пайғамбар алайҳиссалом, У зотнинг жуфти ҳалолларига туҳмат қилди. Мусулмонлар қарши турди. Салмоннинг “ҳомийлар”ни уни қаҳрамон деб эълон қилдилар. Туҳматни адабий асар деб баҳоладилар ва турли туман мукофотлар билан тақдирладилар. Ҳозиргача ҳимоясини қилиб келмоқдалар. Аммо ўша “буюк ёзувчи” бошқа асар ёзмаяпти.Бангаладешдан чиққан Таснима Нисрин ҳам худди шундай бўлди. Уни қаҳрамонга айлантиришади. Унга қарши бўлганларни саводсизлик, жоҳиллик, орта қолганлик ва бошқа айблар билан қораланди.Бир – икки йил аввал ғарбда яшаб юрган мисрлик бир аёлни топиб, жума намозига имомлик қилдирилди. Ўша “намоз” пайтида “ҳомийлар”и уни қуролли қўриқчилар билан қўриқлаб турдилар. У ҳам қаҳрамон бўлди. Унга қарши бўлганлар саводсизлик, жоҳиллик, орта қолганлик ва бошқа айблар билан қораланди.Бу каби фитналардан кўзлаган мақсадлардан бири мусулмонларни ўз қадриятларидан узоқлаштиришдир. Сўнгра динларидан ва қадрятларидан узоқлашган мусулмонларни ўз ортларидан эргаштиришдир. Бугунги кунда исломга ва унинг қадрятларига қарши иш олиб бораётганларнинг баъзи қадрятлари эса, куракда турмайди. Ўша “қадрятлар”дан бири “Бир жинсли никоҳ” деб номланади. Бу “никоҳ” нималигини ҳамма билди. Мусулмонлар ва барча соф табиатли инсоният ўзи учун ор - номус, уят – айб деб биладиган ҳамда нисоният яратилганидан буён барча динларда қораланиб келаётган нарсани инсон ҳуқуқлари, тараққиёт, ҳуррият каби эзгуликларга боғланди. Бунга қарши бўлганлар, инсон ҳақларини поймол қилиш, саводсизлик, жоҳиллик, орта қолганлик ва бошқа айблар билан қораланди. Мутахассисларнинг айтишича, эркакларни “Бир жинсли никоҳ”га олиб борадиган омил аёлларга қизиқиш қолмаслигидир. Зинокорлик тарқалган ва аёл иффати қолмаган ерларда шу нарса кўп тарқалар экан. Улар мусулмонларни ҳам ўзларига ўхшатмоқчилар.Шунинг учун ҳам, биз мусулмонларнинг қизлик ва аёллик иффати ҳақидаги муқаддас таълимотларимиз бошқалар тарафидан қораланади. Бунга қарши турли чораларни қўллашга ўтадилар. Айнан, “Бокиралик юки” масаласи бўйича иш олиб борилаётганига анча бўлган.Ўтган асрнинг тўқсонинчи йиллари бошида, нуфузли халқаро ташкилотнинг қарорига биноан Қоҳирада аҳоли муаммоларига бағишланган умумжаҳон йиғини чақиришга қарор қилинди. Шу муносабат билан дунёдаги энг нуфузли Ислом ташкилотларидан бири Ислом Олами Робитаси таъсис ҳайъатининг фавқулотдаги мажилиси бўлди. Бошқа аъзолар қатори менга ҳам таклифнома билан бир қаторда катта ҳажмдаги ҳужжатлар келди. Улар Қоҳирадаги анжуманнинг режалари эди. Ҳужжатлар аввалидан охиригача Ислом ва мусулмонларга зид эди. Уларда жинсий бузуқларнинг кўчаларда ўтказадиган намойишларидан тортиб, қиз ва аёлларни жинсий эркинлигига қарши турадиганларни жиноий жавобгарликка тортишгача режалар бор эди. Мажлисимиз аъзолари Ислом давлатлари раҳбарларига, мусулмонларга баёнот билан мурожаат қилдилар. Йиғиннинг асосий нотиқларидан бири бўлмиш Беназир Бухутто хонимга алоҳида мурожаат қилиб, ўз нутқида динимиз таълимотлари ва қиз ҳамда аёлларимизнинг иффати, ор-номуси масаласини қаттиқ ҳимоя қилишни илтимос қилдик. Бизнинг мурожаатимизга ҳамма ижобий муносабат кўрсатди. Аллоҳ раҳмат қилсин, Беназир Бухутто хоним ажойиб чиқиш қилиб, ёвуз режа эгаларини шарманда қилди ва ўз дини ва диндошларини шарафлади.“Бокиралик юки” масаласи бўйича катта шармандаликлардан яна бири ўтган йили бўлиб ўтди. Муслималарнинг бокиралик қадрятларидан тинчи бузилаётган фитначилар баъзи мусулмон ва араб давлатлари бозорларига “сунъий бокиралик пардаси”ни савдога чиқаришга ҳаракат қилдилар. Уларнинг режаси бўйича қизлар “Бокиралик юки”ни эсга ҳам олмай зино қилиб юришаверади. Тўй куни бозордан орзон боҳога “сунъий бокиралик пардаси”ни сотиб олса, куёвни алдаш осон кўчади.Ҳар доимдагидек, мусулмонлар бу нобакорликка қаттиқ қаршилик кўрсатдилар. Уламолар масаланинг хатарини одамларга баён қилдилар. Азҳари шариф ва бошва диний муассасалар фатво ва баёнотлар чиқардилар. Шу тарийқа фитначиларнинг яна бир фитнаси чиппакка чиқди.Мана энди, “Бокиралик юки” бизга ҳам етиб келибди. Бу сафар кино санъати орқали келибди. Бу “санъат дурдонаси”га яна ғарбдан “ҳомий” топилибди. Ҳомий Швейцария элчихонаси экан. Ҳа, ўша ҳаммага таниш Швейцария. Кеча яқинда масжид меъзаналарини тақиқлаган, мусулмонлар қолиб, ғарб давлатларининг ҳам танқидга учраган, исломий белгиларни кўришга ҳам тоқати йўқ Швейцария. Икки қисмдан иборат бу фильмни кўрган одам уни нима учун суратга олинганини дарҳол пайқаб олиши қийин эмас. Фильм муаллифлари ўз ишлари билан мусулмонлар вакили бўлмиш ўзбек халқининг урф одати, оила тизими ва дину диёнатини масхара қилишдан бошқа нарсани кўзламагани аниқ. Фильмда имомнинг иштирокини муаллифларнинг қаллоблиги десак хато қилмаймиз. Биринчидан, имом жуда қисқа гапирган бўлиб, у томошабинларда турли тоифадаги одамлар фикр билдирганлигини кўрсатиш мақсадидагина суратга олинган. Иккинчидан, имом фақатгина оила мавзусида гапирган ва фильм мавзуси хусусида бирор оғиз сўз айтмаган.Бугунги кунда қизларнинг бокиралиги, шарми-ҳаёси, ор-номусига доир диний таълмотлар ва удумлар амалда қўлланилмоқда. Бунинг нимаси ёмон. Жуда кўп оилалар никоҳ кечасидаги ҳолатларни шифокорлар маслаҳатлари, катталар, янгаларнинг ўғитлари асосида тўғри тушуниб келмоқдалар.Фильм муаллифлари ўз ишлари билан ўзбек халқининг урф одати, оила тизими ва дину диёнатини масхара қилишдан бошқа нарсани кўзламагани аниқ. Танланган манзаралар ва шахслар ҳам яхши ният билан танланган эмас. Кўпчилик иштирокчилар ўзини суратга олинаётганини сезмаганга ўхшайди. Ҳолат ҳатто шу даражага бориб етганки, келиннинг ички кийимини кийиш жараёни ҳам яширин тарзда суратга олинган. Бу шаклда ўзбек халқига мансуб ҳеч бир аёл ўзи билиб туриб суратга тушмаслиги аниқ. Муаллиф суратга олинаётган келиндан, яхши кўриб турмушга чиқаяпсизми, деб сурайди. Келин, ҳа, деса, ростини айтинг, қачон учрашгансиз, дейди. Яъни, ўзбеклар бир-бирини кўрмай туриб турмуш қуришади деган фикрни олдинга суришга ҳаракат қилади. Фильмда бир аёл бизнинг халқимизда аёл киши ўзининг танасига, сочи ва қошига ҳам эга эмаслиги ҳақида шикоят қилади.Фильм муаллифлари ўз ниятларига эришиш мақсадида иложи борича билимсиз, унча бунча нарсани фарқига бормайдиган одамларни танлашган. Мисол учун, бир соқол қўйиб чопон кийган шахс, жума куни туғилган қизларга Оиша, Фотима ва Одина исмлари қўйилади, чунки, ўша кунда туғилган қизларнинг қизлик пардаси йиртилганда қон чиқмайди, дейди. Бу ҳам тўқима ёлғон орқали халқимизни ёмон кўрсатишдан бошқа нарса эмас.Хонтахта атрофида ўтирган икки аёлнинг суҳбатида ҳам, уларнинг бири бу гапларга унча эътибор бермагани учун озроқ гапирган. Аммо фильм эгаларининг мақсадига мувофиқ гапларни айтган аёлнинг гапи кўпайган. Йигирматалаб аёллар келин куёвнинг биринчи қўшилиши натижасини кутиши ва шунга ўхшаш орада сир бўлиб қоладиган гаплар чет эллар учун бир неча тилдаги фильмнинг асосий гапларига айланган. Фильмда қизлик пардаси йўқ бўлса, нима бўпти қабилида гап юритади. Бир эпизод ҳамма нарсани бузиб юбориши керакми, дейди.Албатта, буларнинг барчаси ўзбек халқининг урфи одати, иззат нафси, дину дёнатига мутлақо зид бўлган гаплардир. Бу орқали халқимизнинг минг йиллар давомида сақлаб келаётган аёллик, қизлик иффатини оёқ ости қилишга уринишдир.Шунинг учун ҳам қизларимизнинг тўй маросимигача бегона йигит билан ўзаро алоқада бўлиши нисбатан камдир.Шуни таъкидлаш керак-ки, динимиз таълимотлари ва миллийлигимизга кўра йигит ҳамда қиз ўртасида никоҳдан кейин бошланадиган жинсий муносабатлар билан боғлиқ ҳолатлар, тафсилотлар жуда тор доирадаги инсонларгагина маълум қилинади. Бу ҳам ўзимизга хос миллий одоб-ахлоқ нормасидир. Шу нуқтаи назардан қараганда, бундай нозик масалалар ҳақида фильм суратга олиш, уни омма эътиборига ҳавола қилишнинг ўзи жиддий мулоҳаза, уят, андишани талаб қилади.Бевосита фильм сюжети ҳақида гап кетганда, аввало, уни ўзбек халқининг қадимий диний ва миллий қадриятларидан бири ¬– иффатлилик масаласини эскилик сарқити сифатида талқин этишга бўлган уриниш дейиш мумкин.Шунингдек, фильмда ўзбек тўй маросимлари билан боғлиқ айрим жиҳатлар қаттиқ танқид остига олинган. Жумладан, янгалар томонидан никоҳнинг илк кечаси куёвнинг чимилдиқдан чиқишини кутиши ва бокираликдан нишона берадиган чойшабларни йиғилганларга кўрсатиши ёввойилик элементи сифатида баҳоланган. Аслида эса, бу келин-куёвнинг муносабати ўзаро ишончга асосланганини кўрсатади.Фильмнинг иккинчи қисми ҳам исми кўрсатилмаган "мутахассис" аёл интервьюсидан бошланган ва унда қиз ва аёлларимизнинг ота-оналари ва турмуш ўртоқларининг изнисиз қарор қабул қилмаслиги гўёки, шахс ҳақ-ҳуқуқларининг поймол қилиниши сифатида баҳоланган. Шу билан бирга, аёл, юртимиздаги гинеколог мутахассисларни саводсизликда айблаш орқали уларни обрўсизлантиришга уринган.Кадрлар атайин эски ва кўримсиз жойларда суратга олинган. Бу ҳам, аслида фильм орқали ўзбек халқини қашшоқ ва маданиятсиз қилиб кўрсатиш йўлидаги саъй-ҳаракатлар ифодасидир.Фильмда реал воқелик акс эттирилмаган. Никоҳ маросими, ундан сўнг бўлиб ўтадиган ҳолатлар ниҳоятда бўрттирилган, аксарият лавҳалар ҳаётий асосларга эга эмас. Бу, фильмнинг махсус буюртма асосида ишлангани ҳақида хулоса чиқариш имконини беради. Жумладан, ҳеч қайси рисоладаги ўзбек аёли камера нарида турсин, ҳатто ўз онаси олдида ҳам кийим алмаштирмайди.Умуман олганда, халқимиз ҳаётида иффат ўта нозик масалалар сирасига киради. Балоғатга етган йигит, қизнинг расмий никоҳ маросими ўтгунга қадар ўзаро жинсий алоқага киришиш нафақат, диний, балки миллий қадриятларимизга ҳам зиддир. Шунингдек, ҳар бир йигитнинг фақат бокира қиз билан турмуш қуриши мустаҳкам қоида ҳисобланади. Бу нафақат, унинг балки унга яқин бўлган барча инсонларнинг ҳам ҳоҳиш иродасидир. Сирасини айтганда, халқимизда жинсий ҳаёт фақат икки кишининг қарашлари, ёндашувлари устивор бўлган ўзаро ишонч ва меҳр-муҳаббатга асосланган макон ҳисобланади. Биз шунақамиз. Бизнинг табиатимиз шунақа. Ўзлигимиз асрлар давомида шаклланган ана шундай қадриятларга асосланади...Хуллас, бокиралигини қаерда йўқотганини билмайдиганлар у ҳақда гапирмасалар яхши бўларди.Бу билан мазкур ишнинг орқасида турган кучлар ислом динининг муқаддас қадриятларини, ҳамда ўзбек ҳалқининг асрлар мобайнида шаклланган миллий маданияти, анъана ва урф-одатларини йўқ қилиш орқали, инсон ҳуқуқларини чеклаш ниқоби остида, уларни аҳлоқсизликка, фохишабозликка даъват этмоқда. Бу орқали ҳалқнинг маънавияти ва диний эътиқодини йўқ қилиб ўзларининг "қадрятларини" жорий этишга ҳаракат қилишмоқда.


Санъаткорларнинг “ставкаси” қанча?\n11:57 / 19.11.2015\n“Даракчи” газетаси таниқли қўшиқчи ва бошловчиларнинг тўйдаги хизматлари тантана эгаларига неча пулга тушиши ҳақида материал эълон қилди. Унда кўплаб санъаткорларнинг хизмат ҳақлари “шартли бирликлар”да кўрсатилди. Бундай ўзига хос тадқиқот натижалари ҳам нашрнинг сайтидаги овоз бериш, ҳам нашр ходимлари ўтказган суриштирув натижаларига кўра эълон қилинди.\nМаълум бўлишича, санъаткорлар орасида биринчи ўринда Озодбек Назарбеков турибди. Унинг “бирров” тўйда кўриниши 1.2-1.5, “навбатчи”лиги эса 7-10 “шартли бирлик” билан баҳоланган. Иккинчи ва учинчи поғоналарни банд қилган Жаҳонгир Отажонов ва Насиба Абдуллаеваларнинг бу кўрсаткичлари эса, мувофиқ равишда, 2-2.5, 1.5 ва 4-5, 3.5-4 қилиб белгиланди.\nШунингдек, қўшиқчилар Ботир Қодиров ва Сардор Мамадалиевларнинг “ставкалари” анча баландлиги материалдан маълум бўлди.\nБошловчилар ичида эса кучли учликни Дилноза Кубаева (1), Дилдора Рустамова (0.4) ва Даврон Кабуловлар (0.4) эгалладилар.\nШунингдек, тўйлардаги навбатчиликларни ҳозир асосан 3 ёки 4 нафар йигит-қизлардан иборат гуруҳлар олиб бораётгани ва уларнинг белгиланган қийматлари ҳамёнбоплиги айтилди. Кўпинча таниқли хонандалардан кўра ёшлардан иборат янги гуруҳларга мурожаат қилиш тўй эгаларига осонроқ бўлмоқда.\nГуруҳлар ичида энг “қиммати” “Санъат” гуруҳи бўлиб, унинг рейтинги 1.5 “шартли бирлик”ка баҳоланди. Кейинги “совринли” ўринларни “Шарқ” (1.2) ва “Караван” (1) гуруҳлари забт этди.\nСанъаткорларнинг “ставкаси” ҳақидаги тўлиқ маълумотларни қуйидаги рўйхатдан билиб олишингиз мумкин бўлади:\nБирров: 1,2—1,5 «шартли бирлик»\nНавбатчи: 7—10 «шартли бирлик»\nБирров: 2—2,5 «шартли бирлик»\nНавбатчи: 4—5 «шартли бирлик»\nБирров: 1,5 «шартли бирлик»\nНавбатчи: 3,5—4 «шартли бирлик»\nБирров: 1 «шартли бирлик»\nБирров: 0,7—0,8 «шартли бирлик»\nБирров: 0,6 «шартли бирлик»\nНавбатчи: 3—5 «шартли бирлик»\nБирров: 0,5—0,8 «шартли бирлик»\nНавбатчи: 1,5—2 «шартли бирлик»\nБирров: 0,5—0,6 «шартли бирлик»\nБирров: 0,7 «шартли бирлик»\nБирров: 0,3 «шартли бирлик»\nНавбатчи: 1—3 «шартли бирлик»\nБирров: 0,4 «шартли бирлик»\nБирров: 0,45—0,5 «шартли бирлик»\nБирров: 0,1—0,2 «шартли бирлик»


Оила ва никоҳ муносабатларини тартибга солиш бўйича амалий қўлланма\nОила – ҳаёт абадийлиги ва авлодлар давомийлигини таъминловчи қадриятлар бешиги, келажак авлодллар учун бетакрор тарбия қўрғонидир. Шу боис, оила халқимизда қадим замонлардан муқаддас саналиб келинган ва шундай бўлиб қолади. Зеро, халқнинг, миллатнинг келажаги айнан оила билан чамбарчас боғлиқ. Чунки ҳар бир инсон оилада туғилади ва вояга етади. Ҳар бир боланинг келажакда ким ва қандай инсон бўлиб камол топишида оила муҳим ўрин тутади.\nМеросхўр учун қўлланма\nМерос мулкни қандай низосиз бўлиш мумкин?\nХусусий мулк эгасининг вафотидан кейин ундан қолган мол-мулк тақдирини белгилаш, уни кимнинг эгалигига бериш масаласига ўтган барча даврда ҳал қилиниши лозим бўлган муҳим масала сифатида қаралиб, турли йўллар билан ҳал қилиб келинган.\nЖиноят ишлари бўйича Наманган вилояти Уйчи туман суди Ойбек Акбаровга нисбатан жиноят ишини кўриб чиқди.\nСудьяларнинг тантанали қасамёди\nМажлисда Ўзбекистон Республикаси Президенти билан келишилган ҳолда Ўзбекистон Республикаси Судьялар олий кенгашининг қарорига мувофиқ биринчи маротаба лавозимга тайинланган судьяларининг қасамёд қабул қилиш маросими ўтказилди.\nИнсон ҳуқуқлари дахлсиздир\nЎзбекистон Республикаси Президентининг “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича қўшимча чора-тадбирлар тўғрисида” 2017 йил 30 ноябрдаги ПФ-5268-сонли Фармони ижросини таъминлаб Олий суд томонидан илк маротаба жиноят процесси иштирокчиларига нисбатан руҳий ва жисмоний тазйиқ ўтказиш учун жавобгарлик белгиланган Жиноят кодексининг 235-моддасида билан боғлиқ ишларни кўриш бўйича 2016 ва 2017 йиллардаги суд амалиёти умумлаштирилди.\nСуд ҳукми эълон қилинди\nЎзбекистон Олий суди делегацияси Францияда\nОлий суд раиси К. Комилов бошчилигидаги Ўзбекистон Республикаси делегацияси танишув ташрифи билан Франция Республикасида бўлиб турибди.


№ 1000. Тўйлар ҳақида ўйлар ёхуд...\n06.06.2018 17:16 1 3370\nТўйларда миллийлик тобора камаймоқда...\nТўй... Ажабки, кишиларнинг не-не орзуси, қувончи, бахтиёрлигини ўзида жам этадиган ушбу маросим пародоксал ҳолатда турмушдаги турли иллатларга сабаб бўлаётгани ҳам бор гап. Табиатан меҳмондўст, қўли очиқ халқмиз. Элга ош бериш, кўпнинг дуосини олишга бўлган интилиш менталитет нуқтаи-назаридан миллий ўзлигимизнинг бир бўлагига айланган. Тўйларга етказсин, ҳар кунинг тўй бўлсин, деган тилак ҳар биримизга доимий ҳамроҳ…\nТўй учун уй боши мол боқади, йиғинади, теринади. Оналаримиз ўзи учун азиз бўлган нарсасини фарзанди ё набирасининг қувончли кунига ҳадя, деган ниятда сандиқнинг тубига ташлаб қўяди. Тўйга таниқли ҳофизларни чорлаб, тўйимнинг довруғини етти маҳаллага достон қиламан, деганлар ва уларга кўр-кўрона эргашаётганлар қанча. Аслида-ку орзуга айб йўқ. Ҳеч ким хурсандчилик кунининг бошқаникидан кам бўлишини истамайди. Халқимиз руҳиятидаги бу истакни, энг қизиғи, санъаткорлар ҳам билади. Ва мана шу билги бугун уларнинг тегирмонига сув қуяётгандай… Негаки, тўйлардаги дабдабалар, яллачиларнинг нарх-навоси бугун кўпчиликни, хусусан, ижтимоий тармоқ фойдаланувчиларини ҳам хавотирга солмоқдаки, жамиятдаги бир оғриқли нуқта ўлароқ қолаётган мазкур масала тез-тез ҳақли мунозараларга сабаб бўлаяпти.\nТаҳририят бу борада ижтимоий тармоқларда кечаётган мунозараларни ўрганишга қарор қилди. Бир тўй баҳонасида таниқли санъаткорлар билан боғланишга тўғри келингани ҳақида фикр ўртага ташланди. Бунга Наргиза Муродованинг «Xabar.uz»да чоп этилган «Нега хонандаларнинг хизмат ҳақи бунча қиммат?» номли мақоласи сабаб бўлди. Масалан, Улуғбек Раҳматуллаевнинг продюссери қўшиқчи тўйни тўлиқ ўтказиб беролмаслиги, дастури ярим ёки бир соатлик экани, соатига 3,5 минг доллар тўлов қилиш лозим бўлишини билдирган. Шаҳзоданинг продюссери ҳам худди шундай тартибда дастури мавжудлиги, бир соатлик хизмати 5 минг доллар атрофида эканини айтган. бошқаларнинг ҳам нархи шундан кам бўлмаслиги, битта тўйнинг ўзи қанчага тушиши-ю бу пулга қишлоқда икки-учта тўй ўтказиш мумкинлиги, тўйларда санъаткорлар хизматини қатъий тартибга солиш лозимлиги ҳақида долзарб пост қолдирилди.\nАксарият фойдаланувчилар ушбу фикрни қувватлаб, бу ҳолатни танқид қилиб чиқди. Кимдир келган «юлдуз» катта пул олса-да, фонограмма орқали куйлашини айтса, кимдир санъаткорларни солиққа тортиш лозимлиги, яна кимдир бунга одамларнинг ўзи сабабчи бўлаётганини таъкидлади, бошқа биров мавзунинг ўзга жиҳатларини очиқлади.\n— Ўзимиз шу «юлдуз»ларни кўтарамиз ва яна норози бўламиз! Фалончининг тўйига Озодбек келибди, фалончиникига Юлдузхон, деб шов-шув қиламиз, — дейди жиззахлик Ҳаёт Қосимов. — Бойлар кўп, пулни нимага ёки қаерга сарфлашини билмайди, маҳалладаги камбағалга ёрдам беришга зиқналик қилишади (ҳаммасиям эмас). Бизнинг шаҳримиз кичикроқ бўлсаям, маҳаллаларда овози борлар бор, фонограммасиз айтишади, тўйга келган халқни роса ўйнатади! Пулига келсак ҳамёнбоп! Ҳамма айб ўзимизда, бир-икки ой ўша «юлдуз»ларни тўйга айтманг, ана кейин кўрасиз!..\n— Мумтоз йўналиш бўйича консерваторияда таҳсил олганман. Жонли ижро шиорим! Ўзимга яраша мухлисларим бор. Хонандалар ҳақида кўп танқидларнинг гувоҳи бўламан. Илтимосим, бундай қилишдан олдин уларнинг реклама учун сарфлаётган харажатлари билан ҳам танишинглар. «Ободим ёр» деб номланган қўшиғимни радио, телевидениеда айлантиришга бир ойлик ўртача реклама учун 15 000 доллар сарфланди. Ундан ташқари, бир йиллик лицензия 1000 доллар ҳисобида. Лицензия олганим учун ҳар ойда 180 000 сўм солиқ тўлайман. Қўшиқ клип ҳолига келгунча 6000 доллар кетди. Бу фақат битта қўшиқ учун сарфланган харажатлар, холос, — дейди Гулзода Худойназарова. — Раҳматжон Қурбоновлар даврида телевидениега хонандаларни чақириб, пул тўлаб чиқаришган. Ваҳоланки, бундай ижрочилар жуда-жуда кўп! Аммо уларда маблағ йўқлиги учун таниқли бўлиша олмаяпти. Тўртта фонограмма айтадиган «қиммат» санъаткорларни жазолаш мақсадида тўловлар янада оширилиши мумкин, аммо улар бу суммани тўлаб ижодини давом эттираверади. Буёқда яна жабр кўрадиганлар ҳақиқий жонли ижрочилар, ўзбек санъати фидойилари бўлади! Чунки уларда бундай маблағ йўқ...\nМуҳокама мунозарага чорлади\nЯқинда «Ўзбекконцерт» давлат муассасасида санъаткорларнинг тўй-маросимларда иштирок этиши масалаларига бағишлаб ўтказилган йиғилишда битта тўйда битта санъаткор бўлиши керак, деган мазмундаги таклифга шоир Бобур Бобомурод «Бир тўй учун битта санъаткорни жуда кам деб ўйлайман. Майли, йўналиш бўйича чақиришсин. Кимдир, албатта, устоз санъаткорни хоҳлайди, мақом хоҳлайди. Кимдир эса эстрадани хоҳлайди», дея фикр билдиргани ҳам кўпчиликнинг дилидаги гапларни ташига чиқарди.\nБу бўйича қуйидаги фикр ўртага ташланди: «Шоиримиз битта нарсани назарда тутган кўринади: битта санъаткор битта тўйни ўтказа олмайди! Аниқроқ айтганда, ҳозирда жуда кўплаб қўшиқчилар (улар санъаткор эмас!) ярим соатлик фонограмма дискини олиб, тўйхоналарга ўзларини бирровга кўз-кўз қилиб кириб-чиқишади. У ерда санъат, ҳақиқий ижро, жонли ижро деган гапларнинг урвоғиям йўқ. Агар ҳақиқий санъаткор бўлса, ҳалоллаб меҳнатига яраша ҳаққини олсин. Етмишдан ошган Шерали Жўраев уч соат жонли концерт бераяпти, бундай хизмати учун санъаткорга муносиб ҳақ тўлаш керак. Аммо оғзини қимирлатиб, майнавозчилик қилиб кетаётган «юлдузча»ларнинг йўлини тўғри ўзанга солиш вақти келди. Талаб тўғри қўйилиши лозим. Биз санъаткорларнинг ҳалол меҳнатига муносиб баҳо берайлик, аммо халтурачиларнинг ҳам бу соҳадан кетиш вақти келганини қатъий туриб айтишимиз керак. Санъатни унинг ичидагилар бузмаслиги лозим…». Тармоқда қолдирилган ушбу пост ҳам қизғин мунозараларга сабаб бўлди.\n— Нега кам бўларкан?! Жуда етади-да. Биз томонларда битта санъаткор билан ҳам тўй жуда маромида ўтади, — дейди ижтимоий тармоқнинг Гулчеҳра Шарипова исмли фойдаланувчиси. — Тошкентча одатнинг ҳечам кераги йўқ. Умуман, машҳур санъаткор келган тўйни тўй деб айтолмайман. Бу билан ҳеч кимнинг шахсиятига тегмоқчимасман-у, тўй тўй эмас, шоуга айланиб кетади. Айниқса, у билан расмга тушиш учун турнақатор бўлиб турган мухлислар, келин-куёвга тупуриб қўйган бойвачча меҳмонлар, пул қистириш илинжида «юлдузчалар» атрофида ширакайф рақсга тушаётган ёшлар… Хуллас, оддий битта яхши хонанда билан ўтган тўйга нима етсин? Пул ишлаш учун керак бўлса ўзи ҳам раққосалар олдида турволиб қилпанглайдиганларнинг кимга кераги бор?\n— Тўйлар ҳақидаги ўйларни ўқир эканмиз, жамиятимиз қанчалар тубанлашиб кетганига қайта-қайта ишонч ҳосил қилмоқдамиз, — дейди Олий Мажлис Қонунчилик Палатаси депутати Азамат Зиё. — Юзаки қараганда, барча миллат, маънавият, санъат ҳақида қайғургандек, аслида эса «қассобга мой қайғу, эчкига жон». Фожиамиз ҳам шунда! Айнан шу сабабдан ҳам Чўлпон, Абдулла Қодирий, Усмон Носир, Ойбек, Беҳбудий, Фитрат….ва яна кўпларни қўлдан бердик. Лекин ақлимиз кирмади, кирмади. Тўй, ундаги отарчининг сони муҳимми ёки икки ёшнинг бахти, янги туғилаётган оила, бўлажак фарзандлар — ўзбекнинг эртанги куни, саодати муҳимми? Кўп гап — эшакка юк! Сафсаталар вақти ўтди. Шартта кесиб, оқилона тўхтамга келиш зарур. Кейин кеч ва оғир бўлади. Моҳият эътибори билан айтганда, тўй санъаткорсиз, жаноза имомсиз ҳам ўтади. Негаки, миллат бор экан, ҳаёт тўхтамайди. Қолган барчаси тўқликка шўхлик, маърифатсизлик ва худбинликдандир.\n— Фалон минг доллар олиб тўйга бораётган қўшиқчини оқламайман, лекин ўшанча пул бериб уни тўйига олиб бораётган жоҳилдан хафаман, — дея куйиниб ёзади таниқли журналист Рўзибой Қўлдошев. — Бу каби айтишга ҳам уяладиган иллатларимиздан қачон ва қандай қилиб қутулар эканмиз-а?\nМуҳокамага қўйилган фикрга аксарият фойдаланувчи тўй ўтказишга битта санъаткор етади деган гапни маъқуллаган. Ўз-ўзидан аёнки, бундай дабдаба ортидан қувиб, санъаткорларни турнақатор қилиб қўйиб, орзу-ҳавас ортидан бор-будини сочиб, эртаси кун бош чангаллаб ўтиргандан кўра, кетган маблағни ёшларнинг келажаги учун сарфлаган маъқул деган хулоса келиб чиқади…\n«Овозаси оламни тутсин»\nИстайдими-йўқми, яхши ният билан тўй бошлаган ҳар қандай киши кўнглига бир ўй келиши бор гап: бир тўй бўлсинки, овозаси оламни тутсин, душман кўзи ўйилсин. Ана шу «ҳою-ҳавас» азал-азалдан қон-қонимизга сингиб кетган, десак тўғри бўлар балки. Жадидлар даврида ҳам бу борада фикрлар билдирилгани, ўтган асрда суратга олинган «Маҳаллада дув-дув гап» фильми қаҳрамони битта қўзини ўнта қўй, дея мақтаниши ҳам шундан дарак беради. Ана шу «ҳавас» инсонни нималарга етакламайди. Оилада ҳамма нарса етарли бўлса, билинмас, аммо оқибати ўйланмай кўтарилган қарз-қавола ортидан пайдо бўлган нотинчлик, ёшларнинг ҳам келажак режаларини тузиб бахтдан сармаст бўлиш ўрнига тинчи бузилиши ва бошқа-бошқа дилхираликлар… Бу борада атрофимизда жонли мисоллар қалашиб ётибди.\nЯна бир аччиқ ҳақиқат. Кўпчилик санъаткорни қўшиғи учун эмас, тўйимга фалон-фалон артистлар келди, дея мақтаниш учун айтаётгандек. У қандай қўшиқ куйлади ёки дискни қўйиб оғзини қимирлатиб кетадими, бу меҳмонларга ёқадими-йўқми буни хаёлига ҳам келтирмайди. Фақатгина тўйда ўша юлдуз кўриниш берса бўлди. У учун қанча-қанча маблағ сарфлаётганини ўйлаб ҳам кўрмайди. Бунинг ортидан тўйнинг овозаси «оламга ёйилса»… Назаримизда, бу иллатдан қутулиш пайти келганини халқимиз онгига сингдириш керак бўлган пайт келди.\n— Битта тўйда битта санъаткор бўлсин, деган фикрни ким айтган бўлса ҳам отасига раҳмат, — дейди филология фанлари доктори, профессор Баҳодир Каримов. — Бу қонун билан белгилаб қўйилса, нур устига нур бўларди. Аввало, бирровга келиб, ўн дақиқа айтадими-йўқми, отнинг калласидек пулни шилиб кетаётганлар ўзига келади. Нарх ҳам пасаяди. Ўртада рақобат кучайиб, ҳақиқий истеъдодлар ажралади. Бу соҳага адашиб кириб қолганлар «диск»ни бир жойга йиғиштириб қўйиб, чин касбини топади. Яъни, бутун бошли тўйда охиригача хизмат қилиш ҳақиқий истеъдод бўлмаса, ҳар кимнинг ҳам қўлидан келавермайди. Кимлардир жонли ижро талаб қилиб қолса, «ҳунари» ошкор бўлиб қолишини яхши билади. Энг асосийси, халқимиз тўйимда фалон-фалон юлдузлар кўриниш берсин, деган шайтоний ўйдан қутулади. Ўзи ёқтирган яхши бир санъаткорни айтиб қўя қолади. Тўй ҳам тўйдек ўтади.\nТўй ҳам қадрият. Унинг ўзига хос қонун-қоидалари, ота-боболардан мерос урф-одатлари бор. Буни яхши тушунган киши асло кам бўлмайди. Шунга қараб ўзи, оиласи, халқи ва юртига манфаат келтирадиган режа асосида яхши кунини ўтказади. Ана шу хислати унинг маънавиятини кўрсатиш баробарида жамиятни ортидан эргаштиришга ҳам хизмат қилади. Ўзига тўқ хонадонлар бу борада манманликка берилиш ўзгаларга беҳурматлик эканини тушунади, бундайроқлари эса кўрпасига қараб оёқ узатади.\nШу ўринда Ўзбекистон халқ шоири Анвар Обиджоннинг тўйда дабдабабозликка берилиб, оқибатда қандай ҳолга тушиб қолган киши ҳақидаги сатрлари хаёлдан ўтади:\n…Амаким шунақа тўй бериб элга,\nЭртанги овоза гаштини сурар.\nТопган-тутганини совуриб елга,\nЭшик панасида бўзрайиб турар.\nДўппини бир четга қўйиб…\nШу ўринда ёшлигимда бўлган бир воқеани ёдга олсам. Қишлоқда бўлган тўйга воҳа тарафдан таниқли, ёши улуғ бахши келиб қолди. Одамлар унинг ширали овозидан маст бўлиб, қайта-қайта илтимос қилиб базм тугагунча жонли овоздаги достонлар-у дўмбира сеҳрига маст бўлиб ўтиришди. Қулоқни тешадиган мусиқа овози ютиб юбораётган маҳаллий санъаткорлар борлиги буткул унутилди. Бахши халқнинг бу эътибори-ю эътирофидан кўнгли тоғдек кўтарилган, қўйиб берса, туни билан ҳам куйлайдиган… Демак, халқнинг кўнглидан чиқиш, ўша тўйни узоқ вақт эслаб юриши учун битта ҳақиқий истеъдод етиб ортар экан. Буни дўппини бир четга қўйиб ўйлаб кўрадиган пайт келди.\nОғриқли нуқта… Инсонга асло тинчлик бермайдиган дард. Қачонки даволанса, кўнгил хотиржам бўлади. Аммо бу оғриқ биргина кишининг эмас, бутун жамиятники бўлса-чи? Бунга бутун эл биргаликда курашиб, шифо ахтармаса, у газак олиб кўпайса кўпаяди-ки, асло ортга чекинмайди. Халқимизнинг ўтмиш ва бугунги оғриқларидан бири бўлган тўй машмашасига ўз вақтида даво чорасини кўрмасак, эртага кеч бўлиши тайин. Ўзимиз эса келажакда ҳам ундай қилиш керак, бундай қилиш керак, деб юрган бўламиз.\nСиз нима дейсиз, қадрдон?\nСалим АБДУРАҲМОНОВ тайёрлади.\nЖамият 22/03, 21:00


Qalampir.uz - Япония машинасозлик компанияси Ўзбекистонда ўз заводини очиши мумкин\n09:55, 06.02.2019 Жамият\n“Bando Kiko Co.,Ltd.” компанияси 1968 йилда ташкил топган.\n“Ўзагротехсаноатхолдинг” акциядорлик жамиятида Япониянинг “Bando Kiko” машинасозлик компанияси бошқаруви раиси ўринбосари Жай Хуанг Санг билан транспорт воситалари учун ойналар ишлаб чиқарувчи қўшма корхона ташкил этиш бўйича музокара ўтказилди.\nЎзА хабарига кўра, бугунги кунда “Ўзагротехсаноатхолдинг” акциядорлик жамияти таркибида Тошкент ва Чирчиқ қишлоқ хўжалиги техникаси заводи, “Агрегат заводи”, “Технолог”, “Урганчкормаш” акциядорлик жамиятлари, “UzCLAASAgro”, “Лемкен-Чирчиқ”, “ЎзКейсмаш” ва “Амкодор Агротехмаш” каби корхоналар фаолият кўрсатмоқда. 2018 йилда ушбу корхоналарда жами 11 минг 570 дона қишлоқ хўжалиги техникаси ишлаб чиқарилди.\nТошкент қишлоқ хўжалиги техникаси заводида 7 турдаги трактор, 2 турдаги пахта териш машинаси, юк ташишга ихтисослашган тиркамалар ишлаб чиқарилмоқда. Завод ўтган йилда 900 миллиард сўмликдан зиёд қишлоқ хўжалиги техникаларини деҳқон ва фермер хўжаликларига етказиб берди.\nҚайд этилишича, учрашув якунида “Ўзагротехсаноатхолдинг” акциядорлик жамияти ва “Bando Kiko” компанияси ўртасида ҳамкорлик меморандуми имзоланган.\nBloomberg маълумотларига кўра, “Bando Kiko Co.,Ltd.” компанияси 1968 йилда ташкил топган бўлиб, ихтисослаштирилган саноат машиналари учун ойналар ишлаб чиқариш билан шуғулланади.\nТеглар:Япония машинасозлик Ўзагротехсаноатхолдинг\n14:10, 25.01.2019 7 577\n“Ўзагротехсаноатхолдинг” АЖ раисига янги ўринбосар тайинланди\n18:23, 22.01.2019 2 965\n13:59, 17.12.2018 5 144\n18:08, 21.11.2018 11 245\n16:55, 12.11.2018 4 799


29.03.2021 06:38 165 Чоп этиш\n“МАЪНАВИЯТ ВА МАЪРИФАТ” БЎЛИМИ\nТошкент ш 23 март 2021 йил.\nҲар йили баҳор фасли келиши билан юртимизда Наврўз таоми ҳисобланувчи сумалак тайёрланади. Сумалак сайли – Наврўз байрамининг узвий бир қисми, миллий ва умуминсоний қадриятларга еш бўлган тадбир. Сумалак пишириш шунчаки бир таом пишириш емас, ёшу кекса йиғилиб бир кечаю, бир кундуз давомида катта гулхан ёқиб, ўйин – кулгу қилиш, турли қўшиқларни айтиш, халқ ўйинларини ўйнаш демакдир.\nБу таом халқимиз урф-одати, ҳаёти ва анъанасига айланган тарихий таомлардан саналади. Сумалак сайли қадимдан кишиларда бирдамлик, аҳиллик ҳиссини тарбиялаб келган. 23 март куни тонгдан марказ директори Х.A.Aкилов ва марказ маъмурияти фаоллари ташаббуси билан дошқозонларда сумалак қайнатилди.\nСумалак атрофида марказ профессорлари, ҳодимлари ва ординатор-ёшлари хизматда бўлди. Сумалак пишириш асносида миллий қадрият ва маросимлар миллий анъаналар асосида маълум тартиб қоидаларига амал қилинган ҳолда бажарилиши ёшларга уқтирилди.\n“Сумалак сайли” тонгача давом этиб, марказ профессор-ўқитувчилари сайл меҳмони сифатида қадрланди.\nБайрам тадбирига ташриф буюрган истеъдодли ҳонанадалар сайлнинг кўтаринки руҳда ўтишига ёрдам беришди. Миллий куй ва қўшиқлар байрам шукуҳини кўтарди ва тадбирнинг юқори савияда ўтказилишига олиб келди.